Σημαντική ανακοίνωση νομικού περιεχομένου

|

52005SC0145

Σύσταση για Γνωμη του Συμβουλίου σύμφωνα με το άρθρο 5 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 σχετικά με το επικαιροποιημένο πρόγραμμα σταθερότητας της Γερμανίας, 2004-2008  /* SEC/2005/0145 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 2.2.2005SEC(2005) 145 τελικόΣύσταση γιαΓΝΩΜΗ ΤΟΥ ΣΥΜΒΟΥΛΙΟΥσύμφωνα με το άρθρο 5 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 σχετικά με το επικαιροποιημένο πρόγραμμα σταθερότητας της Γερμανίας, 2004-2008(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΟ κανονισμός (ΕΚ) αριθ. 1466/97 του Συμβουλίου για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών[1], προέβλεπε ότι η οι χώρες που συμμετέχουν στο ενιαίο νόμισμα όφειλαν να υποβάλουν προγράμματα σταθερότητας στο Συμβούλιο και την Επιτροπής έως την 1η Μαρτίου 1999. Σύμφωνα με το άρθρο 5 του κανονισμού, το Συμβούλιο όφειλε να εξετάσει κάθε πρόγραμμα σταθερότητας με βάση τις αξιολογήσεις της Επιτροπής και της Επιτροπής του άρθρου 114 της συνθήκης (Οικονομική και Δημοσιονομική Επιτροπή). Με βάση σύσταση της Επιτροπής και μετά από διαβούλευση με την Οικονομική και Δημοσιονομική Επιτροπή, το Συμβούλιο εξέτασε το πρόγραμμα και εξέδωσε γνώμη. Σύμφωνα με τον κανονισμό, τα κράτη μέλη πρέπει να υποβάλουν σε ετήσια βάση επικαιροποίηση των προγραμμάτων σύγκλισης, οι οποίες μπορούν επίσης να εξετάζονται από το Συμβούλιο σύμφωνα με τις ίδιες διαδικασίες.Η Επιτροπή κίνησε τη διαδικασία υπερβολικού ελλείμματος έναντι της Γερμανίας στις 19 Νοεμβρίου 2002 και το Συμβούλιο, με απόφασή του της 21 Ιανουαρίου 2003, διαπίστωσε την ύπαρξη υπερβολικού ελλείμματος στη Γερμανία. Το Συμβούλιο συνέστησε στη Γερμανία, την ίδια ημερομηνία, να διορθώσει το υπερβολικό αυτό έλλειμμα το 2004 το αργότερο. Μετά τα συμπεράσματα του Συμβουλίου της 25ης Νοεμβρίου 2003 και την απόφαση του Δικαστηρίου της 13ης Ιουλίου 2004, η Επιτροπή, στην ανακοίνωση που υπέβαλε στο Συμβούλιο στις 14 Δεκεμβρίου 2004[2] είχε συμπεράνει ότι το 2005 ήταν η κατάλληλη προθεσμία που έπρεπε να ληφθεί υπόψη για τη διόρθωση της κατάστασης υπερβολικού ελλείμματος. Η Επιτροπή είχε επίσης θεωρήσει ότι η δράση που είχε αναλάβει η Γερμανία φαινόταν συνολικά να προσανατολίζεται στην κατεύθυνση της διόρθωσης του υπερβολικού ελλείμματος με ορίζοντα το 2005 και ότι συνεπώς δεν υπήρχε λόγος, στο στάδιο αυτό, να πραγματοποιηθούν νέα βήματα στο πλαίσιο της διαδικασίας υπερβολικού ελλείμματος. Ωστόσο, είχε υπογραμμίσει ότι αν εμφανίζονταν μεταγενέστερα δυσκολίες στην εφαρμογή των σχετικών διορθωτικών μέτρων, θα υποχρεωνόταν να συστήσει στο Συμβούλιο να ενισχύσει τη δημοσιονομική παρακολούθηση και να αποφασίσει τα απαραίτητα μέτρα που προβλέπουν οι διατάξεις της συνθήκης και του συμφώνου σταθερότητας και ανάπτυξης. Τα συμπεράσματα της προεδρίας του Συμβουλίου ECOFIN της 18ης Ιανουαρίου 2005 επιβεβαίωσαν αυτή τη θέση. Η Γερμανία επανέλαβε τη δέσμευσή της να λάβει όλα τα απαραίτητα μέτρα ώστε να μειώσει το έλλειμμά της κάτω από το 3% του ΑΕΠ το 2005 και να το διατηρήσει κάτω από 3% το 2006.Το πρώτο πρόγραμμα σταθερότητας της Γερμανίας, που κάλυπτε την περίοδο 1998-2002, υποβλήθηκε στις 4 Ιανουαρίου 1999 και εξετάστηκε από το Συμβούλιο στις 15 Μαρτίου 1999[3]. Στη συνέχεια υποβλήθηκαν επικαιροποιημένα προγράμματα κάθε έτος. Η Γερμανία υπέβαλε την πιο πρόσφατη επικαιροποίηση του προγράμματος σταθερότητας την 1η Δεκεμβρίου 2004. Οι υπηρεσίες της Επιτροπής προέβησαν σε τεχνική αξιολόγηση του επικαιροποιημένου αυτού προγράμματος, λαμβάνοντας υπόψη τις οικονομικές προβλέψεις της Επιτροπής του φθινοπώρου 2004, καθώς και τον κώδικα δεοντολογίας[4], την από κοινού συμφωνηθείσα μέθοδο για την εκτίμηση της δυνητικής παραγωγής και των κυκλικά προσαρμοσμένων δημοσιονομικών αποτελεσμάτων, τις συστάσεις των γενικών προσανατολισμών των οικονομικών πολιτικών για την περίοδο 2003-2005 και τις αρχές που θεσπίζονται στην ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο της 27ης Νοεμβρίου 2002 για την ενίσχυση του συντονισμού των δημοσιονομικών πολιτικών[5]. Η αξιολόγηση αυτή οδήγησε στα ακόλουθα συμπεράσματα:-  Η γερμανική κυβέρνηση ενέκρινε την επικαιροποίηση του προγράμματος σταθερότητας της Γερμανίας την 1η Δεκεμβρίου 2004. Καλύπτει την περίοδο 2004-2008 και είναι γενικά σύμφωνη με τον «κώδικα δεοντολογίας για το περιεχόμενο και τη μορφή των προγραμμάτων σταθερότητας και σύγκλισης». Οι ελλείψεις που παρατηρήθηκαν αφορούν: (i) τις πληροφορίες για τις εξωτερικές παραδοχές (ii) ένα μείγμα ασυμβίβαστων στοιχείων (τα αποτελέσματα των πολιτικών αξιολογούνται ορισμένες φορές βάσει άγνωστης για τον αναγνώστη περιόδου αναφοράς, και άλλες φορές σε σχέση με το 2004) (iii) ορισμένα βασικά στοιχεία δίνονται στρογγυλοποιημένα. Σημειώνεται ωστόσο κάποια βελτίωση στο επίπεδο των λεπτομερειών, για παράδειγμα η χρήση του ΕΣΟΛ 95 ως συνεκτικού στατιστικού πλαισίου στα μέρη που αναφέρονται στο μακροοικονομικό σενάριο και τις δημοσιονομικές προβολές.-  Το μακροοικονομικό σενάριο που αποτελεί τη βάση του προγράμματος προβλέπει ετήσιο ρυθμό αύξησης του πραγματικού ΑΕΠ 1,7 % το 2005, ουσιαστικά αμετάβλητο σε σχέση με το ποσοστό 1,8 % που αναμένεται για το 2004. Οι αριθμοί αυτοί, μετά από προσαρμογή προκειμένου να ληφθούν υπόψη σημαντικές ημερολογιακές επιδράσεις, προϋποθέτουν επιτάχυνση της αύξησης κατά 0,75% εκατοστιαίες μονάδες το 2005. Τα τρία τελευταία έτη που καλύπτει το πρόγραμμα, η αύξηση αναμένεται να παραμείνει σε επίπεδο 2% κατ' έτος. Σύμφωνα με τους υπολογισμούς των υπηρεσιών της Επιτροπής, εφαρμόζοντας την από κοινού συμφωνηθείσα μέθοδο, η αύξηση του πραγματικού ΑΕΠ θα είναι ελαφρώς ανώτερη από τη δυνητική αύξηση, που υπολογίζεται σε 1,5% κατά μέσο όρο για την περίοδο 2004-2008. Το κενό παραγωγής θα παραμείνει ωστόσο αρνητικό ως το 2008. Για το 2005, οι προβλέψεις των υπηρεσιών της Επιτροπής είναι ελαφρώς λιγότερο αισιόδοξες από αυτές του προγράμματος και οι κίνδυνοι υπερεκτίμησης αυξήθηκαν μετά τις προβλέψεις του φθινοπώρου 2004 της Επιτροπής. Μολονότι οι προβολές αύξησης του πραγματικού ΑΕΠ της επικαιροποίησης που αφορούν το 2005 περιέχουν κάποιο κίνδυνο υπερεκτίμησης, φαίνονται ρεαλιστικές για τα επόμενα έτη. Ωστόσο, ο αποπληθωριστής του ΑΕΠ στον οποίο βασίζονται οι προβλέψεις φαίνεται κάπως υψηλός και προδίδει ίσως κάποια υπερεκτίμηση των δημοσιονομικών εσόδων προς τα τέλη της καλυπτόμενης περιόδου.-  Όπως και στις προηγούμενες επικαιροποιήσεις, η μεσοπρόθεσμη δημοσιονομική στρατηγική προσπαθεί να διατηρήσει την ισορροπία μεταξύ των στόχων της διαρθρωτικής μεταρρύθμισης, της δημοσιονομικής εξυγίανσης και της κυκλικής σταθεροποίησης. Στόχος του προγράμματος είναι να επανέλθει το έλλειμμα της γενικής κυβέρνησης κάτω από το 3% του ΑΕΠ το 2005 και να συνεχιστεί η μείωσή του τα επόμενα έτη. Έτσι, αναμένεται να μειωθεί από 3,7 % του ΑΕΠ το 2004 σε 2,9% το 2005 και στη συνέχεια να περιορίζεται κατά 0,5 εκατοστιαίες μονάδες τα επόμενα έτη μέχρι να φθάσει το 1,5% του ΑΕΠ το 2008. Σε σχέση με το προηγούμενο πρόγραμμα, η επικαιροποίηση ακολουθεί την ίδια τροχιά προσαρμογής, με καθυστέρηση ωστόσο ενός έτους λόγω της μικρότερης ανάπτυξης σε σχέση με αυτή που προβλέπει το τρέχον σενάριο. Το πρωτογενές αποτέλεσμα, αναμένεται να περάσει από έλλειμμα 0,5% του ΑΕΠ το 2004 σε πλεόνασμα 2% του ΑΕΠ το 2008. Σύμφωνα με τους υπολογισμούς των υπηρεσιών της Επιτροπής βάσει των προβλέψεων του προγράμματος και την κοινή μεθοδολογία, το κυκλικά προσαρμοσμένο αποτέλεσμα θα βελτιωθεί επίσης κατά 0,6 εκατοστιαίες μονάδες το 2005, και στη συνέχεια με ετήσιο ρυθμό μόνο 0,3 εκατοστιαίων μονάδων το 2007 και το 2008 για να φθάσει το -1,3 % του ΑΕΠ το 2008. Έτσι δεν αναμένεται να επιτευχθεί σχεδόν ισοσκελισμένη δημοσιονομική θέση το τελευταίο έτος του προγράμματος.-  Με βάση τα διαθέσιμα στοιχεία, τα μέτρα που ανακοίνωσαν οι γερμανικές αρχές τον Νοέμβριο του 2004 αναμένεται να αρκέσουν ώστε να μειωθεί το έλλειμμα σε 2,9% του ΑΕΠ το 2005 ενώ οι προβλέψεις του Οκτωβρίου στην φθινοπωρινή έκθεση του 2004 της Επιτροπής υπολόγιζαν έλλειμμα 3,4%. Ωστόσο, ο στόχος αυτός επηρεάζεται από δύο είδη αβεβαιότητας: πρώτον, η ανάπτυξη μπορεί να είναι χαμηλότερη απ’ ό,τι προβλέπεται· δεύτερον, οι δαπάνες που συνδέονται με τις κοινωνικές μεταβιβάσεις μπορεί να είναι υψηλότερες απ’ ό,τι προβλέπεται για λόγους διαφορετικούς από μια μη αναμενόμενη επιβράδυνση της ανάπτυξης. Πρέπει επίσης να υπογραμμιστεί ότι η Ευρωστάτ δεν εξέδωσε ακόμη την απόφασή της ως προς το βασικό έκτακτο μέτρο που έχει ληφθεί για τη μείωση του ελλείμματος. Για τα έτη μετά το 2005, η δημοσιονομική κατάσταση παραμένει «ευαίσθητη» αν και φαίνεται δεδομένο ότι το έλλειμμα της γενικής κυβέρνησης θα παραμείνει κάτω από το όριο του 3% του ΑΕΠ. Οι δημοσιονομικοί προσανατολισμοί που εκτίθενται στην επικαιροποίηση δεν φαίνεται να επαρκούν ώστε να επιτευχθεί ο μεσοπρόθεσμος στόχος του συμφώνου σταθερότητας και ανάπτυξης για σχεδόν ισοσκελισμένη ή πλεονασματική δημοσιονομική θέση. Δεδομένου ότι η βελτίωση του κυκλικά προσαρμοσμένου αποτελέσματος στο τέλος της καλυπτόμενης περιόδου είναι μικρότερη από 0,5 εκατοστιαίες μονάδες πρέπει να διαπιστώσουμε ότι η προσπάθεια προσαρμογής που προβάλλει η επικαιροποίηση είναι περιορισμένη, παρά την υλοποίηση αξιοσημείωτων διαρθρωτικών μεταρρυθμίσεων που είναι πιθανό να μειώσουν τις δαπάνες μεσοπρόθεσμα. Επιπλέον, η δημοσιονομική τροχιά προσαρμογής φαίνεται μάλλον αισιόδοξη προς το τέλος της καλυπτόμενης περιόδου, ιδιαίτερα στο επίπεδο των αναμενόμενων πλεονασμάτων του συστήματος κοινωνικής ασφάλισης. Εξάλλου, ο όγκος των δημόσιων εσόδων φαίνεται να υπερεκτιμήθηκε μετά το 2006. Πρέπει επίσης να σημειώσουμε ότι έκτακτα μέτρα που ελήφθησαν τον Νοέμβριο του 2004 για τον περιορισμό του ελλείμματος κάτω από το 3% του ΑΕΠ το 2005 καθιστούν πιο ευάλωτη, σε κάποιο βαθμό, τη δημοσιονομική θέση προς τα τέλη της καλυπτόμενης περιόδου και για τα επόμενα έτη. Πάντα στο κεφάλαιο της αξιολόγησης των κινδύνων, διαπιστώνεται ότι οι δημοσιονομικοί προσανατολισμοί του προγράμματος δεν φαίνεται να διασφαλίζουν πριν από το 2008 επαρκές περιθώριο ασφάλειας ώστε να αποφευχθεί η υπέρβαση του ορίου αναφοράς του 3% του ΑΕΠ που καθορίζεται για το έλλειμμα σε περίπτωση συνηθισμένων μακροοικονομικών διακυμάνσεων.-  Ο δείκτης χρέους/ΑΕΠ αναμένεται να παραμείνει πάνω από το 60% του ΑΕΠ για ολόκληρη την περίοδο που καλύπτεται από το πρόγραμμα. Αφού αυξήθηκε κατά 6 εκατοστιαίες μονάδες μεταξύ του 2001 και του 2004, για να φθάσει το 65,5% του ΑΕΠ, ο δείκτης αυτός αναμένεται να μειωθεί σε 65% το 2008. Η προβαλλόμενη διαδρομή για το χρέος υπόκειται στους ίδιους κινδύνους με τον δείκτη του ελλείμματος: οποιαδήποτε υπέρβαση του ελλείμματος θα επιβράδυνε ταυτόχρονα και τη μείωση του δείκτη του χρέους από το 2007.-  Η επικαιροποίηση αναφέρεται στις σημαντικές διαρθρωτικές μεταρρυθμίσεις που υλοποιήθηκαν στο επίπεδο της αγοράς εργασίας, στο πλαίσιο του προγράμματος «Agenda 2010» και των συστημάτων δημοσίων συντάξεων και υγείας. Οι μεταρρυθμίσεις αυτές αναμένεται να αποτελέσουν τον βασικό μοχλό για την προβλεπόμενη μείωση των νομισματικών μεταβιβάσεων (2% του ΑΕΠ) και της τελικής δημόσιας κατανάλωσης (1,5 εκατοστιαίες μονάδες μεταξύ 2004 και 2008). Το νέο καθεστώς κοινωνικών παροχών που θα εισαχθεί το 2005 περιλαμβάνει αυξημένα κίνητρα για την αναζήτηση απασχόλησης από τους ανέργους χωρίς ωστόσο να καταργεί εντελώς τις εγγενείς στρεβλώσεις του συστήματος εισφορών/παροχών που αποθαρρύνουν την αποδοχή των λιγότερο αμειβόμενων θέσεων εργασίας. Η βιωσιμότητα του δημοσίου συστήματος συντάξεων ενισχύθηκε με τη σύνδεση του ύψους των συντάξεων και του ύψους των εισφορών με τη δημογραφική εξέλιξη. Τα κίνητρα για την καθυστέρηση της εξόδου στη σύνταξη ενισχύθηκαν εν μέρει ενώ βελτιώθηκε και η δυνατότητα μεταφοράς των συνταξιοδοτικών δικαιωμάτων σε επικουρικά συστήματα. Οι μεταρρυθμίσεις που αναλήφθηκαν στον τομέα της υγείας επέτρεψαν να περιοριστούν αισθητά οι δαπάνες το 2004, αλλά αντιμετωπίζουν εν μέρει μόνο τις μελλοντικές εντάσεις που αναμένεται να εμφανιστούν.-  Η Γερμανία φαίνεται να είναι σε σχετικά ευνοϊκή θέση σε ό,τι αφορά τη μακροπρόθεσμη βιωσιμότητα των δημόσιων οικονομικών της, των οποίων το προϋπολογισθέν δημοσιονομικό κόστος της δημογραφικής γήρανσης αποτελεί ουσιώδες στοιχείο. Ωστόσο, η μακροπρόθεσμη αυτή βιωσιμότητα εξαρτάται σε κρίσιμο βαθμό από την επιτυχία της δημοσιονομικής εξυγίανσης που έχει προγραμματιστεί μεσοπρόθεσμα. Μολονότι οι διαρθρωτικές μεταρρυθμίσεις που εγκρίθηκαν ήδη, ιδιαίτερα η μεταρρύθμιση των συντάξεων, φαίνεται να περιορίζουν τις δημοσιονομικές επιπτώσεις από τη δημογραφική γήρανση, παραμένουν σημαντικές αβεβαιότητες ως προς το αποτέλεσμα των τρεχουσών μεταρρυθμίσεων στις δημοσιονομικές αυτές επιπτώσεις, και η επικαιροποίηση δέχεται ειδικότερα ότι είναι απαραίτητη η λήψη συμπληρωματικών μέτρων για τον περιορισμό κυρίως των δαπανών υγείας.-  Συνολικά, οι οικονομικές πολιτικές που παρουσιάζονται στην επικαιροποίηση 2004 συμφωνούν εν μέρει με τους γενικούς προσανατολισμούς των οικονομικών πολιτικών για τη χώρα. Έτσι, το 2004 δεν πραγματοποιήθηκε καμία μείωση του ελλείμματος σε κυκλικά προσαρμοσμένες τιμές. Όσο για τη μεσοπρόθεσμη προσαρμογή του κυκλικά προσαρμοσμένου αποτελέσματος που προβλέπεται μετά το 2007, είναι μικρότερη από 0,5 εκατοστιαίες μονάδες του ΑΕΠ και επιπλέον επηρεάζεται από αβεβαιότητες. Δεν θα επιτρέψει να επιτευχθεί σχεδόν ισοσκελισμένο δημοσιονομικό αποτέλεσμα για την περίοδο που καλύπτεται από το πρόγραμμα, μολονότι η Γερμανία πραγματοποίησε μείζονες διαρθρωτικές μεταρρυθμίσεις, ιδιαίτερα στο επίπεδο της αγοράς εργασίας και του συνταξιοδοτικού συστήματος που την τοποθετούν σε καλύτερη θέση προκειμένου να αντιμετωπίσει τις συνέπειες της δημογραφικής γήρανσης. Η μεγαλύτερη πρόκληση που θα πρέπει να αντιμετωπίσει η Γερμανία είναι η αύξηση της πραγματικής και δυνητικής ανάπτυξης σε υψηλότερα επίπεδα, κινητοποιώντας τα αποθέματά της σε υποαπασχολούμενο εργατικό δυναμικό.-  Βάσει της προηγούμενης αξιολόγησης, φαίνεται ότι η Γερμανία: (i) πρέπει να λάβει τα απαραίτητα μέτρα για τη διόρθωση του υπερβολικού ελλείμματος το 2005· (ii) πρέπει να εφαρμόσει δημοσιονομικές προσαρμογές τα έτη μετά το 2005 ώστε να επιτύχει σχεδόν ισοσκελισμένο δημοσιονομικό αποτέλεσμα ως το τέλος της περιόδου που καλύπτει το πρόγραμμα· και (iii) πρέπει να συνεχίσει τις διαρθρωτικές μεταρρυθμίσεις ώστε να βελτιώσει περαιτέρω τη μακροπρόθεσμη βιωσιμότητα των δημόσιων οικονομικών της, ιδιαίτερα στο επίπεδο του συστήματος υγείας.* * *Με βάση την αξιολόγηση αυτή, η Επιτροπή ενέκρινε τη συνημμένη σύσταση για την έκδοση γνώμης του Συμβουλίου σχετικά με το επικαιροποιημένο πρόγραμμα σταθερότητας της Γερμανίας και τη διαβιβάζει στο Συμβούλιο.Σύσταση γιαΓΝΩΜΗ ΤΟΥ ΣΥΜΒΟΥΛΙΟΥσύμφωνα με το άρθρο 5 παράγραφος 3 του κανονισμού (ΕΚ) αριθ. 1466/97 του Συμβουλίου της 7 ης Ιουλίου 1997 σχετικά με το επικαιροποιημένο πρόγραμμα σταθερότητας της Γερμανίας, 2004-2008ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη,τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1466/97 του Συμβουλίου της 7ης Ιουλίου 1997 για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών[6], και ιδίως το άρθρο 5 παράγραφος 3,τη σύσταση της Επιτροπής,Μετά από διαβούλευση με την Οικονομική και Δημοσιονομική Επιτροπή,ΕΞΕΔΩΣΕ ΤΗΝ ΑΚΟΛΟΥΘΗ ΓΝΩΜΗ:1.  Στις [17 Φεβρουαρίου 2005] το Συμβούλιο εξέτασε το επικαιροποιημένο πρόγραμμα σταθερότητας της Γερμανίας, που καλύπτει την περίοδο 2004-2008. Το πρόγραμμα αυτό είναι γενικά σύμφωνο με τις πληροφοριακές απαιτήσεις του «αναθεωρημένου κώδικα δεοντολογίας για το περιεχόμενο και τη μορφή των προγραμμάτων σταθερότητας και σύγκλισης». Το πρόγραμμα παρουσιάζει κυρίως στρογγυλοποιημένους αριθμούς, αναμιγνύει μη συγκρίσιμα στοιχεία και παρέχει ανεπαρκείς πληροφορίες για τις εξωγενείς μεταβλητές. Η Γερμανία καλείται συνεπώς να λάβει τα απαραίτητα μέτρα ώστε να συμμορφωθεί με τις πληροφοριακές απαιτήσεις.2.  Το μακροοικονομικό σενάριο στο οποίο βασίζεται το πρόγραμμα προβλέπει αύξηση του πραγματικού ΑΕΠ κατά 1,7% το 2005, ποσοστό ουσιαστικά αμετάβλητο σε σχέση με το 1,8% που αναμένεται το 2004. Οι αριθμοί αυτοί, μετά από προσαρμογή ώστε να ληφθούν υπόψη σημαντικές ημερολογιακές επιδράσεις, προϋποθέτουν επιτάχυνση της ανάπτυξης κατά 0,75 εκατοστιαίες μονάδες το 2005. Για τα τρία τελευταία έτη που καλύπτει το πρόγραμμα, η ανάπτυξη αναμένεται να παραμείνει σε επίπεδο 2% κατ' έτος. Βάσει των διαθέσιμων πληροφοριών σήμερα, το σενάριο αυτό φαίνεται ρεαλιστικό μολονότι οι προβλέψεις για την ανάπτυξη το 2005 είναι μάλλον αισιόδοξες. Μπορεί επίσης να θεωρηθεί ότι οι προβολές του προγράμματος σε ό,τι αφορά τον πληθωρισμό είναι υπερεκτιμημένες.3.  Στις 21 Ιανουαρίου 2003, το Συμβούλιο αποφάσισε ότι υπήρχε υπερβολικό έλλειμμα στη Γερμανία και της συνέστησε να το διορθώσει το 2004, το αργότερο. Ωστόσο, για λόγους που εκτίθενται στην ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο σχετικά με την «κατάσταση της Γερμανίας και της Γαλλίας έναντι των υποχρεώσεων τους στο πλαίσιο της διαδικασίας υπερβολικού ελλείμματος μετά την απόφαση του Ευρωπαϊκού Δικαστηρίου» που εγκρίθηκε στις 14 Δεκεμβρίου 2004[7], η Επιτροπή συμπέρανε ότι το 2005 ήταν η κατάλληλη προθεσμία για τη διόρθωση του υπερβολικού ελλείμματος, δεδομένου ότι τα συμπεράσματα του Συμβουλίου του Νοεμβρίου 2003 είχαν παράγει νομικά αποτελέσματα μέχρι να ακυρωθούν από το Ευρωπαϊκό Δικαστήριο. Όπως προβλέπεται στην παραπάνω σύσταση, κύριος στόχος της δημοσιονομικής στρατηγικής του προγράμματος είναι να επανέλθει το έλλειμμα κάτω από το 3% του ΑΕΠ το 2005. Στόχος του προγράμματος είναι επίσης η τακτική μείωση του ελλείμματος της γενικής κυβέρνησης τα επόμενα έτη. Έτσι, προβλέπει τη μείωση του ελλείμματος κατά μισή εκατοστιαία μονάδα του ΑΕΠ το χρόνο από το 2005, έτσι ώστε το έλλειμμα να περιοριστεί στο 1,5% του ΑΕΠ το 2008 (στρογγυλοποιημένα στοιχεία). Σύμφωνα με τους υπολογισμούς της Επιτροπής που πραγματοποιήθηκαν με βάση τα στοιχεία του προγράμματος και την κοινή μεθοδολογία, το έλλειμμα θα μειωθεί κατά λιγότερο από 0,5 εκατοστιαίες μονάδες σε κυκλικά προσαρμοσμένους όρους από το 2005 για να φθάσει περίπου το 1% του ΑΕΠ το 2008. Όπως και στις προηγούμενες επικαιροποιήσεις, η μεσοπρόθεσμη δημοσιονομική στρατηγική βασίζεται σε ένα ισορροπημένο μείγμα διαρθρωτικών μεταρρυθμίσεων, δημοσιονομικής εξυγίανσης και κυκλικής σταθεροποίησης.4.  Βάσει των διαθέσιμων πληροφοριών, τα μέτρα που ανακοινώθηκαν από τις γερμανικές αρχές τον Νοέμβριο 2004 αναμένεται να αρκέσουν για να μειωθεί το έλλειμμα στο 2,9% του ΑΕΠ το 2005, ενώ οι προβλέψεις του Οκτωβρίου της φθινοπωρινής έκθεσης 2004 των υπηρεσιών της Επιτροπής υπολόγιζαν έλλειμμα 3,4%. Η δημοσιονομική κατάσταση ωστόσο παραμένει εύθραυστη. Το υπερβολικό έλλειμμα δεν μπορεί να διορθωθεί παρά μόνο αν εφαρμοστούν αποτελεσματικά και εξ ολοκλήρου όλα τα σχετικά μέτρα, και εφόσον ληφθούν συμπληρωματικά μέτρα σε περίπτωση αρνητικών εξελίξεων που απειλούν τον στόχο της διαμόρφωσης του ελλείμματος κάτω από το 3% του ΑΕΠ το 2005. Για τα έτη μετά το 2005, τα δημοσιονομικά αποτελέσματα είναι πιθανόν να είναι λιγότερο θετικά απ’ ό,τι προβλέπει το πρόγραμμα, ακόμη και αν είναι πιθανό το έλλειμμα να παραμείνει κάτω από το 3% του ΑΕΠ. Δεδομένου ότι η βελτίωση του κυκλικά προσαρμοσμένου αποτελέσματος στο τέλος της περιόδου που καλύπτεται είναι μικρότερη από 0,5 εκατοστιαίες μονάδες, πρέπει να διαπιστωθεί ότι η προσπάθεια προσαρμογής που προβλέπεται από την επικαιροποίηση είναι περιορισμένη, παρά την υλοποίηση αξιοσημείωτων διαρθρωτικών μεταρρυθμίσεων που είναι πιθανόν να μειώσουν τις δαπάνες μεσοπρόθεσμα. Επιπλέον, η τροχιά της δημοσιονομικής προσαρμογής που προβλέπεται φαίνεται μάλλον αισιόδοξη προς το τέλος της καλυπτόμενης περιόδου. Πρέπει επίσης να σημειωθεί ότι τα έκτακτα μέτρα που ελήφθησαν τον Νοέμβριο του 2004 προκειμένου να μειωθεί το έλλειμμα κάτω από το 3% του ΑΕΠ το 2005 καθιστούν πιο εύθραυστη, σε κάποιο βαθμό, τη δημοσιονομική θέση προς το τέλος της καλυπτόμενης περιόδου και τα επόμενα έτη.5.  Βάσει αυτής της αξιολόγησης των κινδύνων, διαπιστώνεται ότι οι δημοσιονομικοί προσανατολισμοί του προγράμματος δεν φαίνεται να διασφαλίζουν πριν το 2008 επαρκές περιθώριο ασφάλειας για την αποφυγή υπέρβασης του ορίου αναφοράς 3% του ΑΕΠ για το έλλειμμα, υπό συνθήκες κανονικών μακροοικονομικών διακυμάνσεων. Επίσης, δεν φαίνονται επαρκείς προκειμένου να επιτευχθεί ο μεσοπρόθεσμος στόχος του συμφώνου σταθερότητας και ανάπτυξης για σχεδόν ισοσκελισμένη ή πλεονασματική δημοσιονομική θέση κατά την καλυπτόμενη περίοδο.6.  Εκτιμάται ότι ο δείκτης τους δημοσίου χρέους έφθασε το 65,5% του ΑΕΠ το 2004, επίπεδο ανώτερο από την τιμή αναφοράς της συνθήκης που είναι 60% του ΑΕΠ. Το πρόγραμμα προβλέπει ότι ο δείκτης θα ανέλθει σε 66% το 2005 και το 2006 πριν υποχωρήσει από το 2007 ώστε να επιστρέψει στο επίπεδο του 65% το 2008. Ωστόσο, δεν αποκλείεται η εξέλιξη του δείκτη του δημόσιου χρέους να είναι λιγότερο ευνοϊκή απ’ ό,τι προβλέπεται, λόγω των αβεβαιοτήτων που επηρεάζουν τους προαναφερθέντες δημοσιονομικούς στόχους.7.  Η Γερμανία φαίνεται να είναι σε σχετικά ευνοϊκή θέση σε ό,τι αφορά τη μακροπρόθεσμη βιωσιμότητα των δημόσιων οικονομικών της, παρά το σημαντικό προβλεπόμενο δημοσιονομικό κόστος της δημογραφικής γήρανσης. Ωστόσο, η εν λόγω μακροπρόθεσμη βιωσιμότητα θα εξαρτηθεί κατά τρόπο κρίσιμο από την επιτυχία της δημοσιονομικής εξυγίανσης που έχει προγραμματιστεί μεσοπρόθεσμα. Μολονότι οι διαρθρωτικές μεταρρυθμίσεις που έχουν ήδη εγκριθεί στο πλαίσιο της «Agenda 2010», ιδιαίτερα η μεταρρύθμιση των συντάξεων, είναι τέτοιες που μπορούν να αμβλύνουν τις δημοσιονομικές επιπτώσεις από τη δημογραφική γήρανση, παραμένουν σημαντικές αβεβαιότητες ως προς το αν οι αναληφθείσες μεταρρυθμίσεις μπορούν να περιορίσουν τις σχετικές δαπάνες, ιδιαίτερα στον τομέα της υγείας.8.  Οι οικονομικές πολιτικές που περιλαμβάνει η επικαιροποίηση 2004 συμφωνούν εν μέρει με τους γενικούς προσανατολισμούς των οικονομικών πολιτικών για τη χώρα, ιδιαίτερα με αυτές που έχουν δημοσιονομική διάσταση. Έτσι, το 2004 δεν παρατηρήθηκε μείωση του ελλείμματος σε κυκλικά προσαρμοσμένους όρους. Όσο για τη μεσοπρόθεσμη προσαρμογή του διαρθρωτικού αποτελέσματος που προβλέπεται από το 2007, είναι μικρότερη από 0,5 εκατοστιαίες μονάδες του ΑΕΠ και επιπλέον υπόκειται σε αβεβαιότητες. Δεν θα επιτρέψει να επιτευχθεί σχεδόν ισοσκελισμένη δημοσιονομική θέση κατά την περίοδο που καλύπτεται από το πρόγραμμα, μολονότι η Γερμανία πραγματοποίησε μείζονες διαρθρωτικές μεταρρυθμίσεις, ιδιαίτερα στο επίπεδο της αγοράς εργασίας και του συνταξιοδοτικού συστήματος, με αποτέλεσμα να είναι σε καλύτερη θέση για να αντιμετωπίσει τις επιπτώσεις από τη δημογραφική γήρανση. Η πραγματική πρόκληση που πρέπει να αντιμετωπίσει η Γερμανία συνίσταται στην αύξηση της πραγματικής και δυνητικής ανάπτυξης προς υψηλότερα επίπεδα, κινητοποιώντας τα υποαπασχολούμενα αποθέματα του εργατικού της δυναμικού.* * *Με βάση την ανωτέρω αξιολόγηση, το Συμβούλιο έχει τη γνώμη ότι η Γερμανία πρέπει:(i) να λάβει τα απαραίτητα μέτρα για τη διόρθωση του υπερβολικού ελλείμματος το 2005(ii) να εφαρμόσει δημοσιονομικές προσαρμογές τα έτη μετά το 2005 ώστε να επιτύχει σχεδόν ισοσκελισμένο δημοσιονομικό αποτέλεσμα ως το τέλος της περιόδου που καλύπτει το πρόγραμμα · και(iii) να συνεχίσει τις διαρθρωτικές μεταρρυθμίσεις ώστε να βελτιώσει περαιτέρω τη μακροπρόθεσμη βιωσιμότητα των δημόσιων οικονομικών της, ιδιαίτερα σε ό,τι αφορά το σύστημα υγείας.Πίνακας: Σύγκριση βασικών μακροοικονομικών και δημοσιονομικών προβλέψεων2004 | 2005 | 2006 | 2007 | 2008 |Αύξηση πραγματικού ΑΕΠ (%) | ΠΣ Δεκ. 2004 | 1,8 | 1,7 | 1 ¾ | 2 | 2 |COM Οκτ. 2004 | 1,9 | 1,5 | 1,7 | -- | -- |ΠΣ Ιαν. 2004 | 1,7 | 2 ¼ | 2 ¼ | 2 ¼ | -- |Πληθωρισμός ΕΝΔΤΚ (%) | ΠΣ Δεκ. 2004 | -- | -- | -- | -- | -- |COM Οκτ. 2004 | 1,7 | 1,3 | 1,1 | -- | -- |ΠΣ Ιαν. 2004 | -- | -- | -- | -- | -- |Αποτέλεσμα γενικής κυβέρνησης (% του ΑΕΠ) | ΠΣ Δεκ. 2004 | -3 ¾ | -2,9 | -2 ½ | -2 | -1 ½ |COM Οκτ. 2004 | -3,9 | -2,9 | -2,6 | -- | -- |ΠΣ Ιαν. 2004 | -3 ¼ | -2 ½ | -2 | -1 ½ | -- |Πρωτογενές αποτέλεσμα (% του ΑΕΠ) | ΠΣ Δεκ. 2004 | - ½ | 0 | ½ | 1 ½ | 2 |COM Οκτ. 2004 | -0,8 | 0,2 | 0,5 | -- | -- |ΠΣ Ιαν. 2004 | - ¼ | ½ | 1 | 1 ½ | -- |Αποτέλεσμα σε κυκλικά προσαρμοσμένους όρου (% του ΑΕΠ) | ΠΣ Δεκ. 20041 | -3,0 | -2,4 | -1,9 | -1,6 | -1,3 |COM Οκτ. 2004 | -3,4 | -2,4 | -2,1 | -- | -- |ΠΣ Ιαν. 20041 | -2,5 | -2,1 | -1,6 | -1,4 | -- |Ακαθάριστο δημόσιο χρέος (% του ΑΕΠ) | ΠΣ Δεκ. 2004 | 65 ½ | 66 | 66 | 65 ½ | 65 |COM Οκτ. 2004 | 65,9 | 66,7 | 67,1 | -- | -- |ΠΣ Ιαν. 2004 | 65 | 65 ½ | 65 ½ | 65 | -- |Σημείωση: 1Υπολογισμοί των υπηρεσιών της Επιτροπής βάσει των πληροφοριών του προγράμματος. Πηγές: Πρόγραμμα σταθερότητας (ΠΣ)· οικονομικές προβλέψεις των υπηρεσιών της Επιτροπής φθινόπωρο 2004 (COM) προσαρμοσμένες ώστε να περιλαμβάνουν το πρόσθετο δημοσιονομικό πακέτο που υποβλήθηκε τον Νοέμβριο βλ.: Ανακοίνωση της Επιτροπής στο Συμβούλιο: «η κατάσταση της Γερμανίας και της Γαλλίας σε σχέση με την υποχρέωσή τους βάσει της διαδικασίας υπερβολικού ελλείμματος μετά την απόφαση του Ευρωπαϊκού Δικαστηρίου», 14 Δεκεμβρίου 2004, COM(2004) 813· υπολογισμοί των υπηρεσιών της Επιτροπής. |[1] ΕΕ L 209, 2.8.1997. Τα αναφερόμενα στο παρόν κείμενο έγγραφα μπορούν να αναζητηθούν στονακόλουθο δικτυακό τόπο:http: //europa.eu.int/comm/economy_finance/about/activities/sgp/main_en.htm.[2] Έγγραφο COM(2004) 813 της 14.12.2004.[3] ΕΕ C124, 5.5.1999.[4] Αναθεωρημένη γνώμη της Οικονομικής και Δημοσιονομικής Επιτροπής σχετικά με το περιεχόμενο καιτη μορφή των προγραμμάτων σταθερότητας και σύγκλισης, έγγραφο που εγκρίθηκε από το ΣυμβούλιοEcofin στις 10.7.2001.[5] COM(2002) 668, 27.11.2002.[6] ΕΕ L 209, της 2.8.1997, Τα αναφερόμενα στο παρόν κείμενο έγγραφα μπορούν να αναζητηθούν στονακόλουθο δικτυακό τόπο: http://europa.eu.int/comm/economy_finance/about/activities/sgp/main_en.htm.[7] Έγγραφο COM(2004) 813 της 14.12.2004.


Avis juridique important

|

32001H0194

Σύσταση της Επιτροπής, της 5ης Μαρτίου 2001, σχετικά με τα πορίσματα της στρατηγικής για την αξιολόγηση και τον περιορισμό των κινδύνων από τις ακόλουθες ουσίες, παράγωγο του πενταβρωμοδιφαινυλαιθέρα και κουμένιο (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 439]

Επίσημη Εφημερίδα αριθ. L 069 της 10/03/2001 σ. 0030 - 0036

Σύσταση της Επιτροπήςτης 5ης Μαρτίου 2001σχετικά με τα πορίσματα της στρατηγικής για την αξιολόγηση και τον περιορισμό των κινδύνων από τις ακόλουθες ουσίες, παράγωγο του πενταβρωμοδιφαινυλαιθέρα και κουμένιο[κοινοποιηθείσα υπό τον αριθμό Ε(2001) 439](Κείμενο που παρουσιάζει ενδιαφέρον για τον ΕΟΧ)(2001/194/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 793/93 του Συμβουλίου, της 23ης Μαρτίου 1993, για την αξιολόγηση και τον έλεγχο των κινδύνων από τις υπάρχουσες ουσίες(1), και ιδίως το άρθρο 11 παράγραφος 2,Εκτιμώντας τα ακόλουθα:(1) Το άρθρο 10 του κανονισμού (ΕΟΚ) αριθ. 793/93 καθορίζει τη διαδικασία που πρέπει να ακολουθείται για την αξιολόγηση κινδύνων των ουσιών στους καταλόγους προτεραιότητας, στο επίπεδο του κράτους μέλους που ορίζεται ως εισηγητής.(2) Ο κανονισμός (ΕΚ) αριθ. 1488/94 της Επιτροπής(2), καθορίζει τις αρχές για την εκτίμηση των κινδύνων στον άνθρωπο και στο περιβάλλον από τις υπάρχουσες ουσίες σύμφωνα με τον κανονισμό (ΕΟΚ) αριθ. 793/93.(3) Το κράτος μέλος εισηγητής μετά την αξιολόγηση του κινδύνου που παρουσιάζει ουσία δεδομένης προτεραιότητας για τον άνθρωπο και για το περιβάλλον, προτείνει, όπου αυτό είναι σκόπιμο, στατηγική για τον περιορισμό του κινδύνου, περιλαμβανομένων μέτρων ελέγχου ή/και προγραμμάτων επιτήρησης.(4) Το άρθρο 11 του κανονισμού (ΕΟΚ) αριθ. 793/93 προβλέπει ότι τα αποτελέσματα της αξιολόγησης των κινδύνων και η προτεινόμενη στρατηγική για τον περιορισμό των κινδύνων όσον αφορά ουσίες στους καταλόγους προτεραιότητας πρέπει να εγκρίνονται σε κοινοτικό επίπεδο σύμφωνα με τη διαδικασία που προβλέπεται στο άρθρο 15 και δημοσιεύονται από την Επιτροπή.(5) Το άρθρο 1 του κανονισμού (ΕΟΚ) αριθ. 793/93 προβλέπει ότι ο εν λόγω κανονισμός εφαρμόζεται με την επιφύλαξη της κοινοτικής νομοθεσίας σχετικά με την προστασία των καταναλωτών και την προστασία της υγείας των εργαζομένων στο χώρο εργασίας ιδίως με την οδηγία 89/391/ΕΟΚ του Συμβουλίου, της 12ης Ιουνίου 1989, σχετικά με την εφαρμογή μέτρων για την προώθηση της βελτίωσης της ασφάλειας και της υγείας των εργαζομένων κατά την εργασία(3).(6) Πρώτος κατάλογος προτεραιότητας για τον καθορισμό ουσιών που απαιτούν προσοχή εκδόθηκε με τον κανονισμό (ΕΚ) αριθ. 1179/94 της Επιτροπής(4). Μεταξύ άλλων ουσιών, ο κατάλογος αυτός προτεραιότητας προβλέπει την αξιολόγηση της ακόλουθης ουσίας:- κουμένιο.(7) Δεύτερος κατάλογος προτεραιότητας για τον καθορισμό ουσιών που απαιτούν προσοχή εκδόθηκε με τον κανονισμό (ΕΚ) αριθ. 2268/95 της Επιτροπής(5). Ο δεύτερος αυτός κατάλογος προτεραιότητας προβλέπει, μεταξύ άλλων ουσιών, την αξιολόγηση της ακόλουθης ουσίας:- παράγωγο του πενταβρωμοδιφαινυλαιθέρα.(8) Το κράτος μέλος εισηγητής έχει ολοκληρώσει όλες τις δραστηριότητες αξιολόγησης κινδύνων όσον αφορά τον άνθρωπο και το περιβάλλον για τις ανωτέρω δύο ουσίες(6), και, όπου αυτό είναι σκόπιμο, έχει προτείνει στρατηγικές για τον περιορισμό των κινδύνων.(9) Τα αποτελέσματα της αξιολόγησης κινδύνων των δύο ουσιών και οι προτεινόμενες στρατηγικές περιορισμού κινδύνων για μία από τις δύο σχετικές ουσίες πρέπει να εγκριθούν σε κοινοτικό επίπεδο.(10) Σύμφωνα με το άρθρο 11 παράγραφος 3 του κανονισμού (ΕΟΚ) αριθ. 793/93, η Επιτροπή εξετάζει τα αποτελέσματα της αξιολόγησης των κινδύνων και της σύστασης περί της ακολουθητέας στρατηγικής, κατά την υποβολή προτάσεων κοινοτικών μέτρων στο πλαίσιο της οδηγίας 76/769/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθετικών, κανονιστικών και διοικητικών διατάξεων των κρατών μελών, που αφορούν τους περιορισμούς κυκλοφορίας στην αγορά και χρήσεως μερικών επικυνδύνων ουσιών και παρασκευασμάτων(7), και στο πλαίσιο της οδηγίας 89/391/ΕΟΚ, καθώς και στο πλαίσιο άλλων σχετικών υφισταμένων κοινοτικών μέσων.(11) Ζητήθηκε η γνώμη της επιστημονικής επιτροπής για την τοξικότητα, την οικοτοξικότητα και το περιβάλλον (CSTEE) και εξέδωσε γνώμη όσον αφορά τις εκθέσεις αξιολόγησης και κινδύνων που προβλέπονται στην παρούσα σύσταση.(12) Τα μέτρα που προβλέπονται στην παρούσα σύσταση συμφωνούν με την γνώμη της επιτροπής που συγκροτείται δυνάμει του άρθρου 15 του κανονισμού (ΕΟΚ) αριθ. 793/93,ΣΥΝΙΣΤΑ:1. Όλοι οι κλάδοι που εισάγουν, παράγουν, μεταφέρουν, αποθηκεύουν, εισάγουν σε παρασκευάσματα ή σε άλλες επεξεργασίες, χρησιμοποιούν, απορρίπτουν ή ανακτούν την ακόλουθη ουσία:- παράγωγο του πενταβρωμοδιφαινυλαιθέρα,CAS αριθ. 32534-81-9Einecs αριθ. 251-084-2,πρέπει να λαμβάνουν υπόψη τα πορίσματα των αξιολογήσεων όπως αυτά συνοψίζονται στο μέρος I (Ανθρώπινη υγεία/περιβάλλον) του παραρτήματος I της παρούσας σύστασης. Τα πορίσματα αυτά διατυπώθηκαν με βάση τις εκφρασθείσες γνώμες της επιστημονικής επιτροπής για την τοξικότητα, την οικοτοξικότητα και το περιβάλλον (CSTEE)(8).2. Πρέπει να εφαρμόζονται οι στρατηγικές περιορισμού των κινδύνων που περιγράφονται στο τμήμα II (στρατηγική για τον περιορισμό των κινδύνων) του παραρτήματος I της παρούσας σύστασης.3. Όλοι οι κλάδοι που εισάγουν, παράγουν, μεταφέρουν, αποθηκεύουν, εισάγουν σε παρασκευάσματα ή σε άλλες επεξεργασίες, χρησιμοποιούν, απορρίπτουν ή ανακτούν την ακόλουθη ουσία:- κουμένιοCAS αριθ. 98-82-8Einecs αριθ. 202-704-5,πρέπει να λαμβάνουν υπόψη τα πορίσματα της αξιολόγησης κινδύνων όπως περιγράφονται περιληπτικά στο μέρος I (Ανθρώπινη υγεία/περιβάλλον) του παραρτήματος II της παρούσας σύστασης. Τα πορίσματα αυτά διατυπώθηκαν με βάση την εκφρασθείσα γνώμη της επιστημονικής επιτροπής για την τοξικότητα, την οικοτοξικότητα και το περιβάλλον (CSTEE)(9).Βρυξέλλες, 5 Μαρτίου 2001.Για την ΕπιτροπήMargot WallströmΜέλος της Επιτροπής(1) ΕΕ L 84 της 5.4.1993, σ. 1.(2) ΕΕ L 161 της 29.6.1994, σ. 3.(3) ΕΕ L 183 της 29.6.1989, σ. 1.(4) ΕΕ L 131 της 26.5.1994, σ. 3.(5) ΕΕ L 231 της 28.9.1995, σ. 18.(6) Είναι διαθέσιμες για το κοινό οι εκτενείς εκθέσεις εκτίμησης κινδύνων, όπως διαβιβάσθηκαν στην Επιτροπή από τον εισηγητή των κρατών μελών. Είναι επίσης διαθέσιμες σύντομες περιλήψεις. Και οι δύο βρίσκονται στη διεύθυνση Internet του Ευρωπαϊκού Γραφείου Χημικών Ουσιών, Ινστιτούτο Υγείας και Προστασίας των Καταναλωτών του Κοινού Κέντρου Ερευνών στην Ίσπρα, Ιταλία (http://ecb.ei.jrc.it/existing-chemicals/).(7) ΕΕ L 262 της 27.9.1976, σ. 201.(8) Η έκθεση εκτίμησης κινδύνων για το περιβάλλον αναθεωρήθηκε σε επίπεδο εμπειρογνωμόνων από την CSTEE και η γνώμη της διατυπώθηκε κατά τη 13η σύνοδο της ολομέλειας που οργανώθηκε στις Βρυξέλλες στις 4 Φεβρουαρίου 2000 και η έκθεση εκτίμησης κινδύνων για την ανθρώπινη υγεία αναθεωρήθηκε σε επίπεδο εμπειρογνωμόνων από την CSTEE και η γνώμη της διατυπώθηκε κατά τη 16η σύνοδο της ολομέλειας που οργανώθηκε στις Βρυξέλλες στις 19 Ιουνίου 2000. Οι γνώμες της CSTEE βρίσκονται στο Internet, στη διεύθυνση:http://europa.eu.int/comm/food/fs/sc/sct/outcome_en.html.(9) Η έκθεση εκτίμησης κινδύνου αναθεωρήθηκε σε επίπεδο εμπειρογνωμόνων από την CSTEE και η γνώμη της διατυπώθηκε κατά τη 15η σύνοδο ολομέλειας που οργανώθηκε στις Βρυξέλλες στις 5 Μαΐου 2000. Οι γνώμες της CSTEE βρίσκονται στο Internet, στη διεύθυνση:http://europa.eu.int/comm/food/fs/sc/sct/outcome_en.html.ΠΑΡΑΡΤΗΜΑ Ι>ΘΕΣΗ ΠΙΝΑΚΑ>Η αξιολόγηση κινδύνων βασίζεται σε τρέχουσες πρακτικές αναφερόμενες στον κύκλο ζωής της ουσίας που παράγεται ή εισάγεται στην Ευρωπαϊκή Κοινότητα, όπως περιγράφεται στην αξιολόγηση κινδύνων η οποία διαβιβάζεται στην Επιτροπή από το κράτος μέλος εισηγητή.Η αξιολόγηση κινδύνων, βασιζόμενη στα διαθέσιμα στοιχεία, κατέληξε στο συμπέρασμα ότι η ουσία χρησιμοποιείται στην Ευρωπαϊκή Κοινότητα ως πρόσθετο επιβραδυντικό φλόγας κατά την κατασκευή αφρώδους πολυουρεθάνης, σε εφαρμογές όπως τα έπιπλα και οι ταπετσαρίες. Έχει αναφερθεί η χρήση ως πρόσθετο επιβραδυντικών φλόγας σε εποξυρητίνες, φαινολικές ρητίνες, ακόρεστους πολυεστέρες και υφαντουργικές ύλες σε άλλες πηγές, η οποία όμως δεν είναι γνωστή στη βιομηχανία που τροφοδοτεί την ΕΕ για διάστημα άνω των είκοσι ετών. Δεν υπήρξε δυνατή η εξασφάλιση πληροφοριών σχετικά με τη χρήση της συνολικής ποσότητας της ουσίας που παράγεται ή εισάγεται στην Ευρωπαϊκή Κοινότητα και ενδέχεται να υπάρχουν ορισμένες χρήσεις οι οποίες δεν καλύπτονται από την αξιολόγηση κινδύνων.I. ΑΞΙΟΛΟΓΗΣΗ ΚΙΝΔΥΝΩΝA. ΑΝΘΡΩΠΙΝΗ ΥΓΕΙΑΤο πόρισμα της αξιολόγησης κινδύνων για τουςΕΡΓΑΖΟΜΕΝΟΥΣείναι ότι απαιτούνται περαιτέρω πληροφορίες ή/και δοκιμές. Αυτό επειδή:- υπάρχει η ανάγκη καλύτερης πληροφόρησης ώστε να χαρακτηριστούν επαρκώς οι κίνδυνοι που αφορούν την έκθεση στην ουσία κατά τη διάρκεια του χρόνου ζωής.Οι απαιτήσεις όσον αφορά τις πληροφορίες είναι οι ακόλουθες:- δεδομένα έκθεσης του δέρματος σχετικά με εργαζόμενους,- βαθμός απορρόφησης του δέρματος (ποσοτικά δεδομένα) πρέπει να διευκρινιστεί με την διεξαγωγή κατάλληλης μελέτης δερματικής απορρόφησης, ανάλογα με το αποτέλεσμα της μελέτης αυτής (δηλαδή ένδειξη σημαντικής απορρόφησης του δέρματος), ενδέχεται στη συνέχεια να είναι απαραίτητη η διεξαγωγή από του στόματος τοξικοκινητικής μελέτης, προκειμένου να εξασφαλιστούν επαρκείς συγκριτικές πληροφορίες για την ερμηνεία των υφισταμένων μελετών τοξικότητας από του στόματος δοσολογίας,- απαιτούνται δεδομένα επιτήρησης της υγείας, προκειμένου να διερευνηθούν συμπτώματα χλωρικής ακμής σε εργαζόμενους,- μεθοδολογία χαρακτηρισμού των κινδύνων για βιοσυσσωρετική ουσία (αθροιστική έκθεση καθ' όλη τη διάρκεια ζωής)· αυτό μπορεί να συνεπάγεται την διεξαγωγή μελέτης καθ' όλη τη διάρκεια ζωής σε τρωκτικά, ανάλογα με τον τρόπο με τον οποίο αναπτύσσεται η μεθοδολογία για την εκτίμηση της αθροιστικής εκθέσεως καθ' όλη τη διάρκεια ζωής και οποιεσδήποτε απαιτήσεις δεδομένων που μπορεί να ενδείκνυνται για τέτοιου είδους μεθοδολογία.Το πόρισμα της αξιολόγησης των κινδύνων για τουςΚΑΤΑΝΑΛΩΤΕΣείναι ότι προς το παρόν δεν υπάρχει ανάγκη περαιτέρω πληροφοριών ή/και δοκιμών ή μέτρων περιορισμού των κινδύνων πέραν εκείνων που εφαρμόζονται ήδη. Αυτό επειδή:- η αξιολόγηση κινδύνων καταδεικνύει ότι δεν αναμένονται κίνδυνοι. Τα μέτρα περιορισμού κινδύνων που εφαρμόζονται ήδη θεωρούνται επαρκή.Τα πορίσματα της αξιολόγησης κινδύνων γιαΑΤΟΜΑ ΕΚΤΙΘΕΜΕΝΑ ΜΕΣΩ ΤΟΥ ΠΕΡΙΒΑΛΛΟΝΤΟΣείναι ότι υπάρχει ανάγκη περαιτέρω πληροφοριών ή/και δοκιμών. Αυτό επειδή:- υπάρχει ανάγκη περαιτέρω πληροφοριών ώστε να χαρακτηριστούν επαρκώς οι κίνδυνοι όσον αφορά την αθροιστική έκθεση καθ' όλη τη διάρκεια ζωής στην ουσία.Οι απαιτήσεις σε πληροφορίες είναι οι ακόλουθες:- μεθοδολογία χαρακτηρισμού κινδύνων για βιοσσυσωρευτική ουσία (αθροιστική έκθεση καθ' όλη τη διάρκεια ζωής)· αυτό μπορεί να συνεπάγεται τη διεξαγωγή μελέτης καθ' όλη τη διάρκεια ζωής σε τρωκτικά, αναλόγως τον τρόπου με τον οποίο αναπτύσσεται η μεθοδολογία για την αξιολόγηση της αθροιστικής εκθέσεως καθ' όλη τη διάρκεια ζωής και τυχόν απαιτήσεις δεδομένων τα οποία μπορεί να ενδείκνυνται για τέτοιου είδους μεθοδολογία,- επίκαιρα δεδομένα μετρήσεων της έκθεσης από τοπικές πηγές.Το πόρισμα της αξιολόγησης κινδύνων γιαΒΡΕΦΗ ΕΚΤΙΘΕΜΕΝΑ ΜΕΣΩ ΤΟΥ ΓΑΛΑΚΤΟΣείναι ότι υπάρχει ανάγκη περαιτέρω πληροφοριών ή/και δοκιμών. Αυτό επειδή:- υπάρχει ανάγκη καλύτερης πληροφόρησης για τον επαρκή χαρακτηρισμό των κινδύνων όσον αφορά την έκθεση των βρεφών στην ουσία μέσω του μητρικού γάλακτος και του αγελαδινού γάλακτος.Οι απαιτήσεις σε πληροφορίες είναι οι ακόλουθες:- πληροφορίες για την τοξικοκινητική της ουσίας όσον αφορά το μητρικό γάλα, συμπεριλαμβανομένης της πρόσληψης από το μητρικό γάλα στο βρέφος, της χρονικής διάρκειας της απέκκρισης μέσω του μητρικού γάλακτος κατά τη διάρκεια της γαλακτικής περιόδου στον άνθρωπο και των μελλοντικών τάσεων των επιπέδων στο ανθρώπινο μητρικό γάλα,- πληροφορίες για την σχετική τοξικότητα της ουσίας στο ήπαρ σε νέα (νεογέννητα) και ενήλικα ζώα,- περαιτέρω μελέτες σχετικά με ενδεχόμενες επιδράσεις στην συμπεριφορά, μετά από χορήγηση δόσεων σε νεογέννητα, προκειμένου να καθοριστεί η δυνατότητα αναπαραγωγής των αποτελεσμάτων, τα αποτελέσματα επαναλαμβανομένων δόσεων και η σημασία των αποτελεσμάτων στην ανάπτυξη του ανθρώπου,- μελέτη πολλαπλών γενεών, προκειμένου να ερευνηθεί κατά πόσον ή όχι μπορούν να παρατηρηθούν άλλα αποτελέσματα μέσω της έκθεσης στο μητρικό γάλα. Με σωστό σχεδιασμό, η εν λόγω μελέτη θα μπορούσε να εξετάσει το ζήτημα του κατά πόσον το νέο ζώο είναι περισσότερο ευαίσθητο σε ηπατικά συμπτώματα και κατά πόσον δημιουργούνται διαφορές στη συμπεριφορά,- εκτιμήσεις εκθέσεως από τοπικές και περιφερειακές πηγές σχετικά με την συγκέντρωση της ουσίας στο αγελαδινό γάλα.Ωστόσο, η στρατηγική περιορισμού των κινδύνων για το περιβάλλον στο μέρος ΙΙ του παραρτήματος Ι πρόκειται να εξαλείψει την ανάγκη περαιτέρω απαιτήσεων πληροφοριών.Το πόρισμα της αξιολόγησης κινδύνων για τηνΑΝΘΡΩΠΙΝΗ ΥΓΕΙΑ (φυσικοχημικές ιδιότητες)είναι ότι προς το παρόν δεν υπάρχει ανάγκη περαιτέρω πληροφοριών ή/και δοκιμών ή μέτρων περιορισμού των κινδύνων πέραν εκείνων που ήδη εφαρμόζονται. Αυτό επειδή:- η αξιολόγηση κινδύνου δείχνει ότι δεν αναμένονται κίνδυνοι. Τα ήδη εφαρμοζόμενα μέτρα περιορισμού των κινδύνων θεωρούνται επαρκή.B. ΠΕΡΙΒΑΛΛΟΝΤο πόρισμα της αξιολόγησης κινδύνων για το περιβάλλον στηνΑΤΜΟΣΦΑΙΡΑείναι ότι δεν υπάρχει προς το παρόν ανάγκη πληροφοριών ή/και δοκιμών ή μέτρων περιορισμού των κινδύνων, πέραν εκείνων που ήδη εφαρμόζονται. Αυτό επειδή:- η αξιολόγηση κινδύνων δείχνει ότι δεν αναμένονται κίνδυνοι. Τα ήδη εφαρμοζόμενα μέτρα περιορισμού των κινδύνων θεωρούνται επαρκή.Το πόρισμα της αξιολόγησης των κινδύνων για το περιβάλλον στοΥΔΑΤΙΝΟ και ΧΕΡΣΑΙΟ ΟΙΚΟΣΥΣΤΗΜΑείναι ότι υπάρχει ανάγκη ειδικών μέτρων για τον περιορισμό των κινδύνων. Αυτό επειδή:- υπάρχουν υπόνοιες για δράσεις επί του τοπικού υδάτινου (ίζημα) και χερσαίου περιβάλλοντος ως αποτέλεσμα εκθέσεως που προκύπτει από την παραγωγή αφρώδους πολυουραιθάνης,- υπάρχουν υπόνοιες για δευτερογενή δηλητηρίαση σε σφαίρες περιβάλλοντος που αναφέρονται ανωτέρω, τόσο τοπικά όσο και περιφερειακά, ως συνέπεια εκθέσεως που προκύπτει από την παραγωγή ή/και τη χρήση αφρώδους πολυουρεθάνης.Το πόρισμα της αξιολόγησης κινδύνων για το περιβάλλον στουςΜΙΚΡΟΟΡΓΑΝΙΣΜΟΥΣ ΤΟΥ ΣΤΑΘΜΟΥ ΕΠΕΞΕΡΓΑΣΙΑΣ ΛΥΜΑΤΩΝείναι ότι υπάρχει ανάγκη περαιτέρω στοιχείων για τον επαρκή χαρακτηρισμό του κινδύνου μικροοργανισμών στο σταθμό επεξεργασίας λυμάτων.- Προκειμένου να καλυφθεί το κενό αυτό, θα χρειαστεί δοκιμή επί των μικροοργανισμών του σταθμού επεξεργασίας λυμάτων.Ωστόσο, η στρατηγική περιορισμού των κινδύνων για το περιβάλλον στο μέρος ΙΙ του παραρτήματος Ι πρόκειται να εξαλείψει την ανάγκη περαιτέρω απαιτήσεων σε πληροφορίες.II. ΣΤΡΑΤΗΓΙΚΗ ΠΕΡΙΟΡΙΣΜΟΥ ΤΩΝ ΚΙΝΔΥΝΩΝΓια την ΑΝΘΡΩΠΙΝΗ ΥΓΕΙΑΕνώ το τυπικό αποτέλεσμα της αξιολόγησης κινδύνων για την ανθρώπινη υγεία της ουσίας είναι ότι απαιτούνται περαιτέρω πληροφορίες/δοκιμές, τα κράτη μέλη σημείωσαν τις αβεβαιότητες που αφορούν το χαρακτηρισμό των κινδύνων για βρέφη που εκτίθενται στην ουσία από το γάλα. Ιδίως, υπήρξε ανησυχία ως προς το κατά πόσον η συγκέντρωση στο ανθρώπινο μητρικό γάλα θα μπορούσε να αυξηθεί κατά τη διάρκεια του απαιτούμενου χρόνου για την εξασφάλιση των πληροφοριών που απαιτούνται για τη βελτίωση του χαρακτηρισμού του κινδύνου και την άρση ορισμένων αβεβαιοτήτων. Οποιαδήποτε μέτρα περιορισμού των κινδύνων, τα οποία προτείνονται για την ουσία πρέπει να λαμβάνουν υπόψη τις ανησυχίες σχετικά με τα βρέφη που εκτίθενται μέσω του γάλακτος.Για το ΠΕΡΙΒΑΛΛΟΝΠεριορισμοί της διάθεσης στο εμπόριο και χρήσεως της ουσίας, καθώς και ειδών που περιέχουν την ουσία, πρέπει να εξεταστούν σε κοινοτικό επίπεδο για τον έλεγχο δευτερογενών κινδύνων δηλητηρίασης που προκύπτουν από την παραγωγή και χρήση αφρού πολυουρεθάνης(1).Τα μέτρα που καθορίζονται για την προστασία του περιβάλλοντος πρόκειται επίσης να μειώσουν την έκθεση του ανθρώπου προς την ουσία.Οποιαδήποτε μελλοντική χρήση της ουσίας πρέπει να παρακολουθείται.Πρέπει να δοθεί προσοχή στην παρακολούθηση εισαγωγών ειδών από χώρες εκτός της ΕΕ.(1) Ενώ η στρατηγική αξιολόγησης και περιορισμού του κινδύνου καθορίζει απλώς την παραγωγή και χρήση της ουσίας σε αφρούς πολυουρεθάνης, όλες οι άλλες χρήσεις που καταλήγουν σε εκπομπές, απορρίψεις και απώλειες προς το περιβάλλον πρέπει να θεωρούνται ως μη αποδεκτές.ΠΑΡΑΡΤΗΜΑ ΙΙ>ΘΕΣΗ ΠΙΝΑΚΑ>Η αξιολόγηση κινδύνων βασίζεται σε τρέχουσες πρακτικές που αφορούν τον κύκλο ζωής της ουσίας η οποία παράγεται ή εισάγεται στην Ευρωπαϊκή Κοινότητα, όπως περιγράφεται στην αξιολόγηση κινδύνων που υποβλήθηκε στην Επιτροπή από το κράτος μέλος εισηγητή.Η αξιολόγηση κινδύνων, βάσει των διαθέσιμων πληροφοριών, καθορίζει ότι στην Ευρωπαϊκή Κοινότητα η ουσία χρησιμοποιείται κυρίως ως ενδιάμεσο στοιχείο της χημικής βιομηχανίας για την παραγωγή φαινόλης και ακετόνης. Άλλες χρήσεις αφορούν την ιδιότητα του εναρκτήριου υλικού για την παραγωγή απορρυπαντικών, στη σύνθεση τον α-μεθυλοστυρενίου, της ακετοφαινόνης και του δι-ισοπροπυλοβενζολίου και ως καταλύτης για ακρυλικές ρητίνες τύπου πολυεστέρα. Δεν κατέστη δυνατόν να εξασφαλιστούν πληροφορίες για τη χρήση της συνολικής ποσότητας της ουσίας που παράγεται ή εισάγεται στην Ευρωπαϊκή Κοινότητα και, επομένως, ενδέχεται να υπάρχουν ορισμένες χρήσεις οι οποίες δεν καλύπτονται από την παρούσα αξιολόγηση κινδύνων.Η αξιολόγηση κινδύνων καθορίζει άλλες πηγές έκθεσης στην ουσία για τον άνθρωπο και το περιβάλλον, ιδίως, σε προϊόντα πετρελαίου, η οποία δεν προκύπτει από τον κύκλο ζωής της ουσίας που παράγεται ή εισάγεται στην Ευρωπαϊκή Κοινότητα. Η αξιολόγηση των κινδύνων που προκύπτει από τις εκθέσεις αυτές δεν αποτελεί τμήμα της εν λόγω αξιολόγησης κινδύνων. Οι πλήρεις εκθέσεις αξιολόγησης κινδύνων, όπως υπεβλήθησαν στην Επιτροπή από το κράτος μέλος εισηγητή, παρέχουν παρόλα αυτά πληροφορίες οι οποίες θα μπορούσαν να χρησιμοποιηθούν για την αξιολόγηση των κινδύνων αυτών.I. ΑΞΙΟΛΟΓΗΣΗ ΚΙΝΔΥΝΩΝA. ΑΝΘΡΩΠΙΝΗ ΥΓΕΙΑΤο πόρισμα της αξιολόγησης των κινδύνων για τουςΕΡΓΑΖΟΜΕΝΟΥΣ, ΚΑΤΑΝΑΛΩΤΕΣ και τα ΑΤΟΜΑ ΕΚΤΙΘΕΜΕΝΑ ΜΕΣΩ ΤΟΥ ΠΕΡΙΒΑΛΛΟΝΤΟΣείναι ότι προς το παρόν δεν υπάρχει ανάγκη περαιτέρω πληροφοριών ή/και δοκιμών ή μέτρων περιορισμού των κινδύνων πέραν εκείνων τα οποία ήδη εφαρμόζονται. Αυτό επειδή:- η αξιολόγηση κινδύνων δείχνει ότι δεν αναμένονται κίνδυνοι. Τα μέτρα περιορισμού των κινδύνων που εφαρμόζονται ήδη θεωρούνται επαρκή(1).B. ΠΕΡΙΒΑΛΛΟΝΤο πόρισμα της αξιολόγησης των κινδύνων για το περιβάλλον στηνΑΤΜΟΣΦΑΙΡΑ, ΥΔΑΤΙΝΟ και ΧΕΡΣΑΙΟ ΟΙΚΟΣΥΣΤΗΜΑείναι ότι προς το παρόν δεν υπάρχει ανάγκη περαιτέρω πληροφοριών ή/και δοκιμών ή μέτρων περιορισμού των κινδύνων πέραν εκείνων που ήδη εφαρμόζονται. Αυτό επειδή:- η αξιολόγηση κινδύνων δείχνει ότι δεν αναμένονται κίνδυνοι που αφορούν τις σφαίρες περιβάλλοντος που αναφέρονται ανωτέρω. Τα μέτρα περιορισμού των κινδύνων που εφαρμόζονται ήδη θεωρούνται επαρκή.Το πόρισμα της αξιολόγησης των κινδύνων για το περιβάλλον στουςΜΙΚΡΟΟΡΓΑΝΙΣΜΟΥΣ ΤΟΥ ΣΤΑΘΜΟΥ ΕΠΕΞΕΡΓΑΣΙΑΣ ΛΥΜΑΤΩΝείναι ότι προς το παρόν δεν υπάρχει ανάγκη πληροφοριών ή/και δοκιμών ή μέτρων περιορισμού των κινδύνων πέραν εκείνων που ήδη εφαρμόζονται. Αυτό επειδή:- η αξιολόγηση κινδύνων δείχνει ότι δεν αναμένονται κίνδυνοι που αφορούν τις σφαίρες περιβάλλοντος οι οποίες αναφέρονται ανωτέρω. Τα μέτρα περιορισμού των κινδύνων που εφαρμόζονται ήδη θεωρούνται επαρκή.II. ΣΤΡΑΤΗΓΙΚΗ ΠΕΡΙΟΡΙΣΜΟΥ ΤΩΝ ΚΙΝΔΥΝΩΝΟυδέν.(1) Τα μέτρα αυτά περιλαμβάνουν την χρήση οριακών τιμών επαγγελματικής έκθεσης που θεσπίζονται σε κοινοτικό επίπεδο για την προστασία των εργαζομένων από χημικούς κινδύνους. Το κουμένιο περιλαμβάνεται στο παράρτημα της οδηγίας 2000/39/ΕΚ της Επιτροπής, της 8ης Ιουνίου 2000 (ΕΕ L 142 της 16.6.2000, σ. 47), για την κατάρτιση πρώτου καταλόγου ενδεικτικών οριακών τιμών επαγγελματικής έκθεσης, βάσει της οδηγίας 98/24/ΕΚ του Συμβουλίου (ΕΕ L 131 της 5.5.1998, σ. 11) για την προστασία της υγείας και της ασφάλειας των εργαζομένων από τους κινδύνους που σχετίζονται με χημικές ουσίες κατά την εργασία.


title: Σύσταση του Συμβουλίου, της 10ης Ιουλίου 2012 , σχετικά με το εθνικό πρόγραμμα μεταρρυθμίσεων της Βουλγαρίας για το 2012 και τη διατύπωση γνώμης του Συμβουλίου σχετικά με το πρόγραμμα σύγκλισης της Βουλγαρίας για την περίοδο 2012-2015

text:
               24.7.2012

               EL

               Επίσημη Εφημερίδα της Ευρωπαϊκής Ένωσης

               C 219/9

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 10ης Ιουλίου 2012
   σχετικά με το εθνικό πρόγραμμα μεταρρυθμίσεων της Βουλγαρίας για το 2012 και τη διατύπωση γνώμης του Συμβουλίου σχετικά με το πρόγραμμα σύγκλισης της Βουλγαρίας για την περίοδο 2012-2015
   2012/C 219/03
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών (1), και ιδίως το άρθρο 9 παράγραφος 2,
   Έχοντας υπόψη τον κανονισμό (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (2), και ιδίως το άρθρο 6 παράγραφος 1,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της επιτροπής απασχόλησης,
   Αφού ζήτησε τη γνώμη της οικονομικής και δημοσιονομικής επιτροπής,
   Εκτιμώντας τα ακόλουθα:

               (1)

               Στις 26 Μαρτίου 2010, το Ευρωπαϊκό Συμβούλιο συμφώνησε με την πρόταση της Επιτροπής για τη δρομολόγηση της στρατηγικής «Ευρώπη 2020», μιας νέας στρατηγικής για την ανάπτυξη και την απασχόληση, η οποία, βασιζόμενη στον μεγαλύτερο συντονισμό των οικονομικών πολιτικών, εστιάζεται σε νευραλγικούς τομείς στους οποίους απαιτείται δράση ώστε να ενισχυθεί το δυναμικό βιώσιμης ανάπτυξης και ανταγωνιστικότητας της Ευρώπης.

               (2)

               Στις 13 Ιουλίου 2010, το Συμβούλιο εξέδωσε σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης (2010 έως 2014) και στις 21 Οκτωβρίου 2010 εξέδωσε απόφαση σχετικά με τις κατευθυντήριες γραμμές των πολιτικών απασχόλησης των κρατών μελών (3), οι οποίες από κοινού αποτελούν τις «ολοκληρωμένες κατευθυντήριες γραμμές». Τα κράτη μέλη κλήθηκαν να λαμβάνουν υπόψη τις ολοκληρωμένες κατευθυντήριες γραμμές στις οικονομικές τους πολιτικές και στις πολιτικές τους για την απασχόληση.

               (3)

               Στις 12 Ιουλίου 2011, το Συμβούλιο εξέδωσε σύσταση (4) σχετικά με το εθνικό πρόγραμμα μεταρρυθμίσεων της Βουλγαρίας για το 2011 και διατύπωσε τη γνώμη του σχετικά με το επικαιροποιημένο πρόγραμμα σύγκλισης της Βουλγαρίας για την περίοδο 2011-2014.

               (4)

               Στις 23 Νοεμβρίου 2011, η Επιτροπή εξέδωσε τη δεύτερη Ετήσια Επισκόπηση της Ανάπτυξης, σηματοδοτώντας την έναρξη του δεύτερου Ευρωπαϊκού Εξαμήνου εκ των προτέρων και ολοκληρωμένου συντονισμού πολιτικής, το οποίο εντάσσεται στη στρατηγική «Ευρώπη 2020». Στις 14 Φεβρουαρίου 2012, η Επιτροπή, βάσει του κανονισμού (ΕΕ) αριθ. 1176/2011, εξέδωσε την έκθεση για τον μηχανισμό επαγρύπνησης, στην οποία η Βουλγαρία προσδιορίζεται ως ένα από τα κράτη μέλη τα οποία θα έπρεπε να υποβληθούν σε εμπεριστατωμένη επισκόπηση.

               (5)

               Την 1η Δεκεμβρίου του 2011, το Συμβούλιο ενέκρινε συμπεράσματα στα οποία καλούσε την επιτροπή κοινωνικής προστασίας να παρουσιάσει, σε συνεργασία με την επιτροπή απασχόλησης και άλλες επιτροπές, τις απόψεις της όσον αφορά δράσεις που συνιστώνται στο πλαίσιο του κύκλου πολιτικής «Ευρώπη 2020». Οι απόψεις αυτές αποτελούν τμήμα της γνώμης της επιτροπής απασχόλησης.

               6)

               Το Ευρωπαϊκό Κοινοβούλιο έχει συμμετάσχει δεόντως στο Ευρωπαϊκό Εξάμηνο, σύμφωνα με τον κανονισμό (ΕΚ) αριθ. 1466/97, και, στις 15 Φεβρουαρίου 2012, ενέκρινε ψήφισμα σχετικά με την απασχόληση και τις κοινωνικές πτυχές στην ετήσια επισκόπηση της ανάπτυξης 2012 και ψήφισμα σχετικά με τη συμβολή στην ετήσια επισκόπηση της ανάπτυξης 2012.

               (7)

               Στις 2 Μαρτίου 2012, το Ευρωπαϊκό Συμβούλιο ενέκρινε τις προτεραιότητες για την εξασφάλιση δημοσιονομικής σταθερότητας, δημοσιονομικής εξυγίανσης και δράσης για την ενίσχυση της ανάπτυξης (σύμφωνα με τα συμπεράσματα του Συμβουλίου της 9ης Δεκεμβρίου 2011 και ως συνέχεια της ετήσιας επισκόπησης της ανάπτυξης για το 2012 που έχει υποβάλει η Επιτροπή). Υπογράμμισε την ανάγκη να επιδιωχθεί διαφοροποιημένη και ευνοϊκή για την ανάπτυξη δημοσιονομική εξυγίανση, να αποκατασταθεί η υπό κανονικούς όρους χορήγηση δανείων προς την οικονομία, να υποστηριχθεί η ανάπτυξη και η ανταγωνιστικότητα, να καταπολεμηθεί η ανεργία και οι κοινωνικές επιπτώσεις της κρίσης και να εκσυγχρονιστεί η δημόσια διοίκηση.

               (8)

               Στις 2 Μαρτίου 2012, το Ευρωπαϊκό Συμβούλιο κάλεσε επίσης τα κράτη μέλη που συμμετέχουν στο σύμφωνο για το ευρώ + να υποβάλουν εγκαίρως τις δεσμεύσεις τους, προκειμένου αυτές να περιληφθούν στα αντίστοιχα προγράμματα σταθερότητας ή σύγκλισης και στα εθνικά τους προγράμματα μεταρρυθμίσεων.

               (9)

               Στις 12 Απριλίου 2012, η Βουλγαρία υπέβαλε πρόγραμμα σύγκλισης το οποίο καλύπτει την περίοδο 2012-2015, καθώς και το εθνικό της πρόγραμμα μεταρρυθμίσεων για το 2012. Για να ληφθεί υπόψη η αλληλεξάρτησή τους, τα δύο προγράμματα αξιολογήθηκαν συγχρόνως. Η Επιτροπή αξιολόγησε επίσης, στο πλαίσιο εμπεριστατωμένης επισκόπησης βάσει του άρθρου 5 του κανονισμού (ΕΕ) αριθ. 1176/2011, αν η Βουλγαρία επηρεάζεται από μακροοικονομικές ανισορροπίες. Στην εμπεριστατωμένη επισκόπηση η Επιτροπή κατέληξε στο συμπέρασμα ότι η Βουλγαρία αντιμετωπίζει εσωτερική μακροοικονομική ανισορροπία, η οποία όμως δεν είναι υπερβολική.

               (10)

               Σύμφωνα με την πρώτη κοινοποίηση από τη Βουλγαρία, το 2012, των στοιχείων για το έλλειμμα και το χρέος για την περίοδο 2008-2011, κατ’ εφαρμογή της διαδικασίας υπερβολικού ελλείμματος (ΔΥΕ), το έλλειμμα γενικής κυβέρνησης το 2011 ήταν χαμηλότερο από την τιμή αναφοράς 3 % που προβλέπεται στη Συνθήκη. Εξάλλου, στις εαρινές προβλέψεις των υπηρεσιών της Επιτροπής για το 2012 προβλέπεται ότι το έλλειμμα της γενικής κυβέρνησης θα παραμείνει κάτω από την τιμή αναφοράς της Συνθήκης και ότι θα σημειώσει περαιτέρω πτώση κατά την περίοδο που καλύπτουν οι προβλέψεις. Κατά συνέπεια, και σύμφωνα με τις διατάξεις του συμφώνου σταθερότητας και ανάπτυξης, στις 30 Μαΐου 2012 η Επιτροπή εξέδωσε σύσταση απόφασης του Συμβουλίου (5) που καταργεί την απόφαση στην οποία διαπιστώνεται η ύπαρξη υπερβολικού ελλείμματος δυνάμει του άρθρου 126 παράγραφος 12 της Συνθήκης.

               (11)

               Βάσει της αξιολόγησης του προγράμματος σύγκλισης σύμφωνα με τον κανονισμό (ΕΚ) αριθ. 1466/97, το Συμβούλιο είναι της γνώμης ότι, παραβαλλόμενο προς την εαρινή (2012) πρόγνωση των υπηρεσιών της Επιτροπής, το μακροοικονομικό σενάριο, στο οποίο στηρίζονται οι δημοσιονομικές προβολές του προγράμματος σύγκλισης εμφανίζεται αισιόδοξο όσον αφορά την περίοδο 2012-13, κατά την οποία η ετήσια ανάπτυξη αναμένεται να φθάσει στο 1,4 % το 2012 και στο 2,5 % το 2013. Στις εαρινές προβλέψεις των υπηρεσιών της Επιτροπής για το 2012 προβλέπεται αύξηση του ΑΕΠ κατά 0,5 % το 2012 και 1,9 % το 2013. Μετά τη διόρθωση του υπερβολικού ελλείμματος το 2011, ο στόχος της δημοσιονομικής στρατηγικής που περιγράφεται στο πρόγραμμα είναι να επιτευχθεί δημοσιονομική θέση που να προσεγγίζει τη δημοσιονομική ισορροπία, τόσο από πλευράς διαρθρωτικών αποτελεσμάτων όσο και από πλευράς ονομαστικού ισοζυγίου, μέχρι τα τέλη της περιόδου που καλύπτει το πρόγραμμα. Ο μεσοπρόθεσμος δημοσιονομικός στόχος (ΜΔΣ), ο οποίος προσδιορίζεται σε διαρθρωτικούς όρους, αναθεωρήθηκε ελαφρά, και από έλλειμμα 0,6 % ανήλθε σε έλλειμμα 0,5 % του ΑΕΠ. Ο νέος ΜΔΣ αντανακλά ικανοποιητικά τις απαιτήσεις του συμφώνου σταθερότητας και ανάπτυξης. Βάσει (του νέου υπολογισμού) του διαρθρωτικού ισοζυγίου προϋπολογισμού (6), η Βουλγαρία σχεδιάζει να επιτύχει τον ΜΔΣ κατά την περίοδο που καλύπτει το πρόγραμμα σύγκλισης.
               Κατά την περίοδο 2012-2014, ο ρυθμός αύξησης των δημοσίων δαπανών, λαμβανομένων υπόψη των μέτρων διακριτικής ευχέρειας στο σκέλος των εσόδων, θα συμβαδίζει με την τιμή αναφοράς για τις δαπάνες που προβλέπει το σύμφωνο σταθερότητας και ανάπτυξης, αλλά το 2015 θα την υπερβεί. Οι προγραμματιζόμενες προσπάθειες εξυγίανσης απειλούνται από ορισμένους κινδύνους οφειλόμενους: i) στη μείωση των εσόδων διότι το μακροοικονομικό σενάριο είναι αισιόδοξο και το αναπτυξιακό μοντέλο της οικονομίας παράγει λιγότερα φορολογικά έσοδα και ii) στην αναποτελεσματικότητα του δημόσιου τομέα, ιδίως όσον αφορά τις καθυστερήσεις στον τομέα της περίθαλψης, γεγονός που μπορεί να ασκήσει σημαντικές πιέσεις στις δαπάνες. Ο δείκτης χρέους είναι κάτω από το 60 % του ΑΕΠ και, σύμφωνα με το πρόγραμμα σύγκλισης, αναμένεται να κορυφωθεί περίπου στο 20 % του ΑΕΠ το 2012 και στη συνέχεια να σημειώσει πτώση κατά την περίοδο που καλύπτει το πρόγραμμα. Υπάρχει σημαντικό περιθώριο βελτίωσης της φορολογικής συμμόρφωσης και η πρόοδος στον τομέα αυτό θα επιτρέψει στη Βουλγαρία να στηρίξει υψηλότερες δαπάνες για την ενίσχυση της ανάπτυξης. Η απαίτηση να διατηρηθεί το δημοσιονομικό έλλειμμα κάτω από το 2 % και να περιοριστούν οι δημόσιες δαπάνες στο 40 % του ΑΕΠ εισήχθη ως τροποποίηση στον οργανικό νόμο για τον προϋπολογισμό, ενισχύοντας έτσι τον δεσμευτικό χαρακτήρα του δημοσιονομικού πλαισίου και βελτιώνοντας την προβλεψιμότητα του δημοσιονομικού προγραμματισμού. Εξακολουθούν, ωστόσο, να υπάρχουν προβλήματα όσον αφορά την περαιτέρω βελτίωση του περιεχομένου του μεσοπρόθεσμου δημοσιονομικού πλαισίου και την ενίσχυση του συστήματος υποβολής εκθέσεων με βάση την αρχή των δεδουλευμένων, συν τοις άλλοις με τη βελτίωση της ποιότητας και της έγκαιρης υποβολής των εκθέσεων από τις κρατικές επιχειρήσεις και τις υποεθνικές κυβερνητικές δομές.

               (12)

               Η κυβέρνηση σημείωσε αξιόλογη πρόοδο όσον αφορά ορισμένα μέτρα για τη μεταρρύθμιση του συνταξιοδοτικού συστήματος, συμπεριλαμβανομένων των μέτρων που αφορούν την ηλικία συνταξιοδότησης ανδρών και γυναικών και τον χρόνο υπηρεσίας στρατιωτικών και αστυνομικών. Βασική πρόκληση παραμένει, ωστόσο, μεσοπρόθεσμα, η αντιμετώπιση των προβλημάτων όσον αφορά την ανεπάρκεια των συνταξιοδοτικών παροχών. Στις αλλαγές δεν προβλέπονται μέτρα για την εξίσωση των ορίων συνταξιοδότησης ανδρών και γυναικών. Επίσης δεν εξασφαλίζουν πραγματικό περιορισμό των δυνατοτήτων πρόωρης συνταξιοδότησης των εργαζομένων. Βασική πρόκληση παραμένει η ένταξη στο σύστημα των ατόμων που δεν καταβάλλουν εισφορές, καθώς και η επιβολή αυστηρότερων ελέγχων και κριτηρίων για τη χορήγηση συντάξεων αναπηρίας.

               (13)

               Μεταξύ των κρατών μελών της Ένωσης, η Βουλγαρία έχει το υψηλότερο ποσοστό ατόμων που αντιμετωπίζουν σοβαρό κίνδυνο στέρησης υλικών μέσων, εκείνοι δε που πλήττονται περισσότερο είναι οι ηλικιωμένοι και τα παιδιά. Απαιτείται η λήψη συνολικών μέτρων. Προτεραιότητα θα πρέπει να δοθεί στην ενίσχυση της αποτελεσματικότητας των κοινωνικών παροχών. Μόνον οι μισοί οικονομικά ενεργοί Ρομά ασκούν έμμισθη εργασία. Η προσφάτως εγκριθείσα εθνική στρατηγική για την ένταξη των Ρομά στοχεύει στην άρση πολλαπλών φραγμών, αλλά πρέπει να συμπληρωθεί με ένα λεπτομερές σχέδιο δράσης προκειμένου να τεθεί σε εφαρμογή κατά την περίοδο 2012-2020.

               (14)

               Η κρίση είχε ιδιαίτερα ισχυρό αντίκτυπο στους εργαζομένους με χαμηλή ειδίκευση (οι οποίοι αποτελούν τη μεγαλύτερη ομάδα ανέργων) και αύξησε σημαντικά την ανεργία των νέων. Επίσης, μετά το 2009, η μακροχρόνια ανεργία αυξήθηκε πολύ ταχύτερα σε σχέση με τις υπόλοιπες χώρες της Ένωσης, γεγονός που αντανακλά κυρίως την επιδείνωση της κατάστασης όσον αφορά την αντιστοίχιση δεξιοτήτων, καθώς και τις γεωγραφικές ανισορροπίες, αφού οι περικοπές των θέσεων εργασίας έπληξαν κατά κύριο λόγο τους τομείς χαμηλής ειδίκευσης. Απαιτείται επανεξέταση του συστήματος καθορισμού ελάχιστων κατώτατων ορίων εισφορών κοινωνικής ασφάλισης ώστε να μειωθεί η αδήλωτη εργασία και να διασφαλιστεί ότι οι εργαζόμενοι χαμηλής ειδίκευσης δεν θα αποκλείονται από την αγορά εργασίας. Τα μέτρα που έλαβε η κυβέρνηση για το πάγωμα των μισθών του δημόσιου τομέα την περίοδο 2010-2012 αποτέλεσαν μια χρήσιμη και ενδεδειγμένη απόκριση και συνέβαλαν επίσης στην εναρμόνιση του κόστους εργασίας με τα επίπεδα παραγωγικότητας. Δρομολογήθηκε εθνική πρωτοβουλία για τη συνολική αντιμετώπιση της ένταξης των νέων στην αγορά εργασίας. Οι δημόσιες υπηρεσίες απασχόλησης εξακολουθούν να είναι σχετικά χαμηλής ποιότητας και η εκπαίδευση του προσωπικού θα πρέπει να εντατικοποιηθεί, ιδίως όσον αφορά την εκπαίδευση των «διαμεσολαβητών για τους Ρομά». Χρειάζεται να ληφθούν περαιτέρω μέτρα για τη βελτίωση των υπηρεσιών που ασχολούνται με την ενεργοποίηση, την αναζήτηση εργασίας, την αντιστοίχιση δεξιοτήτων, τον επαγγελματικό αναπροσανατολισμό, καθώς και τις εξατομικευμένες υπηρεσίες για άτομα χαμηλής ειδίκευσης.

               (15)

               Η Βουλγαρία έχει το υψηλότερο ποσοστό μαθητών με χαμηλές επιδόσεις στην ανάγνωση, τα μαθηματικά και τις θετικές επιστήμες στην ΕΕ (σύμφωνα με το διεθνές πρόγραμμα του ΟΟΣΑ για την αξιολόγηση των μαθητών «PISA» 2009), γεγονός που φανερώνει την ύπαρξη σημαντικών διαρθρωτικών εμποδίων για την παροχή ποιοτικής εκπαίδευσης. Τα πενιχρά εκπαιδευτικά αποτελέσματα συνδέονται με την περιορισμένη πρόσβαση στην εκπαίδευση μειονεκτουσών ομάδων, ιδίως των Ρομά, την ανεπαρκή αυτοτέλεια των σχολείων, την έλλειψη κινήτρων για καλύτερες επιδόσεις, το πλημμελές εθνικό σύστημα αξιολόγησης και την ανεπαρκή λογοδοσία. Όσον αφορά την τριτοβάθμια εκπαίδευση, η πρόοδος παραμένει πολύ περιορισμένη, αν και προσφάτως σημειώθηκαν ορισμένες ελπιδοφόρες προσπάθειες. Οι προβλεπόμενες τροποποιήσεις του νόμου για την τριτοβάθμια εκπαίδευση πρέπει να τεθούν σε εφαρμογή ως επείγουσα προτεραιότητα για την ανάπτυξη και να συνοδεύονται από κατάλληλη διακυβέρνηση, επενδύσεις και πολιτική βούληση.

               (16)

               Το επίπεδο επενδύσεων της Βουλγαρίας στην έρευνα και την καινοτομία (Ε&Κ). είναι χαμηλό. Οι επενδύσεις στην Ε&Κ πρέπει να αυξηθούν ώστε να φθάσουν τον εθνικό στόχο του 1,5 % του ΑΕΠ μέχρι το 2020, ενώ πρέπει να εκπονηθεί κατάλληλη στρατηγική για την καινοτομία. Η διαχείριση της Ε&Κ στη Βουλγαρία είναι κατακερματισμένη. Η Βουλγαρία πρέπει να ενισχύσει τα πανεπιστήμιά της και να αναπτύξει μια στρατηγική που θα επιτρέψει στα ανώτερα εκπαιδευτικά ιδρύματα να συμμετέχουν σε δραστηριότητες καινοτομίας. Τα πλαίσια για την προώθηση της συνεργασίας μεταξύ πανεπιστημίων και ιδιωτικού τομέα πρέπει να αναπτυχθούν περισσότερο, και η χρηματοδότηση θα πρέπει να χορηγείται με ανταγωνιστικό, αξιοκρατικό και διαφανή τρόπο. Εξακολουθούν να υπάρχουν εμπόδια για τις νεοσύστατες εταιρείες και τις καινοτόμους μικρομεσαίες επιχειρήσεις (ΜΜΕ) που αναζητούν χρηματοδότηση. Τα μέσα δημόσιας χρηματοδότησης και οι εγγυήσεις του Δημοσίου για νέες και καινοτόμους επιχειρήσεις βρίσκονται σε πρώιμη φάση υλοποίησής τους και τα αποτελέσματά τους δεν έχουν ακόμα διαπιστωθεί.

               (17)

               Σήμερα, η διοικητική ικανότητα της Βουλγαρίας είναι ανεπαρκής για την κατάλληλη διαχείριση και παρακολούθηση των σχεδίων που αφορούν τις υποδομές στους τομείς των οδικών και σιδηροδρομικών μεταφορών και της διαχείρισης των υδάτων. Η διοικητική μεταρρύθμιση εστιάστηκε κυρίως στη μείωση του προσωπικού του δημόσιου τομέα, ενώ πραγματοποιήθηκαν περιορισμένες προσπάθειες να εξαλειφθούν άλλες πηγές αναποτελεσματικότητας. Η αξιοποίηση κεφαλαίων της ΕΕ παραμένει χαμηλή παρά τη διαρκή πρόοδο που σημειώθηκε τα δύο τελευταία χρόνια. Τούτο οφείλεται κυρίως στην ύπαρξη περίπλοκων διοικητικών διαδικασιών και στις δυσκολίες που συναντούν οι επιχειρήσεις για εξασφάλιση συγχρηματοδότησης. Εξακολουθούν να υπάρχουν σημαντικές προκλήσεις όσον αφορά την περαιτέρω βελτίωση του επιχειρηματικού και κανονιστικού περιβάλλοντος και την ενίσχυση της διοικητικής ικανότητας του δημόσιου τομέα. Αναρίθμητες καθυστερήσεις σημειώθηκαν στην υλοποίηση εφαρμογών ηλεκτρονικής διακυβέρνησης. Το φορολογικό σύστημα της Βουλγαρίας χαρακτηρίζεται από εκτεταμένη φοροδιαφυγή και έλλειψη διοικητικής αποτελεσματικότητας. Το διοικητικό κόστος για την είσπραξη των φόρων είναι υψηλό, όσο και οι χρονοβόρες διαδικασίες που αντιμετωπίζουν οι φορολογούμενες επιχειρήσεις.

               (18)

               Η νέα νομοθεσία για τις δημόσιες συμβάσεις αποτελεί σημαντικό βήμα προς ένα καλύτερο σύστημα παρακολούθησης, πρόληψης και επιβολής κυρώσεων σε περιπτώσεις παρατυπιών. Οι προσπάθειες αυτές θα πρέπει να καλύπτουν δύο μέτωπα: i) οι προβλεπόμενες κυρώσεις πρέπει να εφαρμόζονται αποτελεσματικά και ii) αυτεπάγγελτες εξουσίες θα πρέπει να ανατεθούν στην Υπηρεσία δημοσίων συμβάσεων.

               (19)

               Παρά τη δρομολόγηση μεταρρυθμίσεων, η Βουλγαρία εξακολουθεί να διατηρεί ορισμένους περιορισμούς εισόδου σε τομείς δικτύου όπως οι σιδηροδρομικές μεταφορές, οι τηλεπικοινωνίες και η ενέργεια. Προβληματική παραμένει η λειτουργία των αγορών ενέργειας τόσο σε επίπεδο χονδρικής όσο και σε επίπεδο λιανικής. Τομείς που εμπνέουν ιδιαίτερη ανησυχία και χρήζουν βελτιώσεων είναι η έλλειψη χρηματιστηρίου ηλεκτρικής ενέργειας/φυσικού αερίου, καθώς και μιας αγοράς εξισορρόπησης που να λειτουργεί, αλλά και η έλλειψη ελεγχόμενων τιμών για τους καταναλωτές. Εξάλλου, η Βουλγαρία θα πρέπει να εξασφαλίσει την ανεξαρτησία των ρυθμιστικών αρχών του δικτύου μεταφοράς ενέργειας. Η Βουλγαρία εξαρτάται σε μεγάλο βαθμό από μία πηγή ενεργειακού εφοδιασμού και η εγχώρια αγορά ενέργειας λειτουργεί ανεπαρκώς, γεγονός που εκθέτει τη χώρα σε σοβαρές διαταραχές εφοδιασμού. Πρέπει να βελτιωθούν τα ισχύοντα μέτρα για την αντιμετώπιση της ενεργειακής εξάρτησης. Μέχρι σήμερα, η κατασκευή νέας υποδομής φυσικού αερίου υπήρξε βραδύτατη. Μολονότι το 2011 εγκρίθηκαν επίσημα ορισμένες επιθυμητές μεταρρυθμίσεις και αυξήθηκε το ποσοστό των ανανεώσιμων πηγών ενέργειας, η υλοποίηση των μεταρρυθμίσεων δεν είναι ακόμη ικανοποιητική εξαιτίας των δημόσιων συμβάσεων, της παγίδευσης των κρατικών πολιτικών από ιδιωτικά συμφέροντα και της πλημμελούς διαχείρισης των κρατικών εταιρειών ενέργειας.

               (20)

               Η Βουλγαρία έχει αναλάβει σειρά δεσμεύσεων στο πλαίσιο του συμφώνου για το ευρώ +. Οι δεσμεύσεις αυτές, καθώς και η εφαρμογή των δεσμεύσεων που υποβλήθηκαν το 2011, αφορούν τη βελτίωση της βιωσιμότητας των δημόσιων οικονομικών, την προώθηση της απασχόλησης, την τόνωση της ανταγωνιστικότητας του δημόσιου τομέα και την ενίσχυση της χρηματοοικονομικής σταθερότητας. Η Επιτροπή αξιολόγησε την υλοποίηση των δεσμεύσεων που αναλήφθηκαν στο πλαίσιο του συμφώνου για το ευρώ +. Τα αποτελέσματα της αξιολόγησης αυτής ελήφθησαν υπόψη στις συστάσεις.

               (21)

               Στο πλαίσιο του Ευρωπαϊκού Εξαμήνου, η Επιτροπή προέβη σε συνολική ανάλυση της οικονομικής πολιτικής της Βουλγαρίας. Αξιολόγησε το πρόγραμμα σταθερότητας και το εθνικό πρόγραμμα μεταρρυθμίσεων, και παρουσίασε εμπεριστατωμένη επισκόπηση. Έλαβε υπόψη, όχι μόνο τη σημασία τους για μια βιώσιμη δημοσιονομική και κοινωνικοοικονομική πολιτική στη Βουλγαρία, αλλά και τη συμμόρφωσή τους με τους κανόνες και κατευθύνσεις της ΕΕ, δεδομένης της ανάγκης να ενισχυθεί η συνολική οικονομική διακυβέρνηση της Ένωσης μέσω της συνεκτίμησης στοιχείων σε επίπεδο ΕΕ κατά τη διαμόρφωση των μελλοντικών εθνικών αποφάσεων. Οι συστάσεις που απηύθυνε στο πλαίσιο του Ευρωπαϊκού Εξαμήνου αντικατοπτρίζονται στις συστάσεις 1 έως 7 κατωτέρω.

               (22)

               Υπό το πρίσμα της παρούσας αξιολόγησης, το Συμβούλιο εξέτασε το πρόγραμμα σύγκλισης και η γνώμη του (7) εκφράζεται ιδίως στη σύσταση 1 κατωτέρω.

               (23)

               Βάσει των αποτελεσμάτων της εμπεριστατωμένης επισκόπησης της Επιτροπής και της παρούσας αξιολόγησης, το Συμβούλιο εξέτασε το εθνικό πρόγραμμα μεταρρυθμίσεων και το πρόγραμμα σύγκλισης. Οι συστάσεις που απηύθυνε σύμφωνα με το άρθρο 6 του κανονισμού (ΕΕ) αριθ. 1176/2011 αντικατοπτρίζονται ιδίως στις συστάσεις 3 και 5 κατωτέρω,

         ΣΥΝΙΣΤΑ στη Βουλγαρία να αναλάβει δράση εντός της περιόδου 2012-2013 ώστε:

               1.

               Να συνεχίσει την εφαρμογή υγιών δημοσιονομικών πολιτικών για να επιτύχει τον ΜΔΣ εντός του 2012. Για τον σκοπό αυτό, να εφαρμόσει τη δημοσιονομική στρατηγική όπως προβλέπεται, εξασφαλίζοντας τη συμμόρφωση με την τιμή αναφοράς για τις δαπάνες, και να είναι έτοιμη να λάβει συμπληρωματικά μέτρα σε περίπτωση που επαληθευτούν οι κίνδυνοι του μακροοικονομικού σεναρίου. Να ενισχύσει τις προσπάθειες για βελτίωση της ποιότητας του δημόσιου δανεισμού, ιδίως στους τομείς της εκπαίδευσης και της υγείας, και να εφαρμόσει μια ολοκληρωμένη στρατηγική φορολογικής συμμόρφωσης ώστε να βελτιωθούν περισσότερο τα φορολογικά έσοδα και να αντιμετωπιστεί η παραοικονομία. Να βελτιώσει περαιτέρω το περιεχόμενο του μεσοπρόθεσμου δημοσιονομικού πλαισίου και την ποιότητα του συστήματος υποβολής εκθέσεων.

               2.

               Να λάβει περαιτέρω μέτρα για τη μείωση των κινδύνων για τη βιωσιμότητα και να βελτιώσει την επάρκεια του συνταξιοδοτικού συστήματος, εξισώνοντας την πραγματική ηλικία συνταξιοδότησης για άνδρες και γυναίκες που έχουν καταβάλει εισφορές σε ολόκληρη την επαγγελματική τους σταδιοδρομία. Να θεσπίσει αυστηρότερα κριτήρια και ελέγχους για τη χορήγηση συντάξεων αναπηρίας.

               3.

               Να επιταχύνει την υλοποίηση της εθνικής πρωτοβουλίας για την απασχόληση των νέων. Να εξασφαλίσει ότι τα ελάχιστα κατώτατα όρια εισφορών κοινωνικής ασφάλισης δεν αποθαρρύνουν τη δηλωμένη εργασία. Να ενισχύσει τις προσπάθειες για βελτίωση των επιδόσεων της δημόσιας υπηρεσίας απασχόλησης. Να μεριμνήσει για την ανακούφιση της φτώχειας, να βελτιώσει την αποτελεσματικότητα των κοινωνικών παροχών και την πρόσβαση σε ποιοτικές κοινωνικές υπηρεσίες για τα παιδιά και τους ηλικιωμένους και να εφαρμόσει την εθνική στρατηγική ένταξης των Ρομά.

               4.

               Να επισπεύσει τη μεταρρύθμιση σχετικών νομικών πράξεων για τα σχολεία και την ανώτερη εκπαίδευση, καθώς και συνοδευτικών μέτρων, δίνοντας έμφαση στον εκσυγχρονισμό των προγραμμάτων διδασκαλίας, τη βελτίωση της εκπαίδευσης των διδασκόντων και την εξασφάλιση ουσιαστικής πρόσβασης στην εκπαίδευση για τις μειονεκτούσες ομάδες. Να βελτιώσει την πρόσβαση σε χρηματοδότηση για τις νεοσύστατες επιχειρήσεις και τις ΜΜΕ, ιδίως εκείνες που ασχολούνται με καινοτόμους δραστηριότητες.

               5.

               Να ενισχύσει τις προσπάθειες για βελτίωση της διοικητικής ικανότητας και των μεταρρυθμίσεων μέσω της μείωσης της γραφειοκρατίας και του κόστους φορολογικής συμμόρφωσης και είσπραξης των φόρων, και μέσω της βελτίωσης της απορρόφησης των κονδυλίων της ΕΕ, ιδίως στους τομείς των οδικών και σιδηροδρομικών μεταφορών και της διαχείρισης των υδάτων. Να βελτιώσει την ποιότητα και ανεξαρτησία του δικαστικού συστήματος και να επισπεύσει την καθιέρωση της ηλεκτρονικής διακυβέρνησης. Να ενισχύσει τη δημόσια διοικητική ικανότητα σε βασικούς κλάδους μεταφορών και στις ρυθμιστικές αρχές.

               6.

               Να διασφαλίσει την ορθή εφαρμογή της νομοθεσίας για τις δημόσιες συμβάσεις. Να ενισχύσει την πρόληψη παρατυπιών και να προβεί σε αποτελεσματική εφαρμογή των κυρώσεων που προβλέπονται στη νομοθεσία για τις δημόσιες συμβάσεις και τη σύγκρουση συμφερόντων.

               7.

               Να λάβει μέτρα για άρση των φραγμών της αγοράς, συμφωνίες/ρυθμίσεις εγγυημένου κέρδους και ελέγχους τιμών. Να διασφαλίσει την ανεξαρτησία των φορέων εκμετάλλευσης μεταφοράς και διανομής· να ολοκληρώσει τον σχεδιασμό της αγοράς, ιδίως για τα χρηματιστήρια ενέργειας και τις αγορές εξισορρόπησης. Να βελτιώσει τις συνδέσεις ηλεκτρισμού και αερίου, να δώσει ώθηση στην ενεργειακή απόδοση και να ενισχύσει την ικανότητα αντιμετώπισης των ανωμαλιών.

      Βρυξέλλες, 10 Ιουλίου 2012.

            Για το Συμβούλιο

            Ο Πρόεδρος

         Β. ΣΙΑΡΛΉ

      (1)  ΕΕ L 209 της 2.8.1997, σ. 1.

      (2)  ΕΕ L 306 της 23.11.2011, σ. 25.

      (3)  Διατηρείται για το 2012 με την απόφαση 2012/238/ΕΕ του Συμβουλίου, της 26ης Απριλίου 2012, σχετικά με τις κατευθυντήριες γραμμές για τις πολιτικές απασχόλησης των κρατών μελών (ΕΕ L 119 της 4.5.2012, σ. 47).

      (4)  ΕΕ C 209 της 15.7.2011, σ. 5.

      (5)  Η επακολουθήσασα απόφαση 2012/370/ΕΕ του Συμβουλίου εκδόθηκε στις 22 Ιουνίου 2012 (ΕΕ L 179 της 11.7.2012, σ. 19).

      (6)  Κυκλικά προσαρμοσμένο δημοσιονομικό αποτέλεσμα μη λαμβανομένων υπόψη των έκτακτων και προσωρινών μέτρων, όπως υπολογίσθηκε εκ νέου από τις υπηρεσίες της Επιτροπής βάσει των πληροφοριών που παρέχονται στο πρόγραμμα, χρησιμοποιώντας την από κοινού συμφωνηθείσα μεθοδολογία.

      (7)  Βάσει του άρθρου 9 παράγραφος 2 του κανονισμού (ΕΚ) αριθ. 1466/97.